So Ɔwɛn Aban Ahyehyɛde No Yɛ “Ɔnokwafo ne Ɔbadwemma A”? – 4Jehovah (Yehowa)\nSo Honhom fam aduan no a ᴐwɛn Aban no de ma wᴐ ne nhoma ahorow mu kyerɛ sɛ ↄfata sɛ “Akoa Nokwafo ne ᴐbadwemma a”, Onyankopↄn akwan a ↄnam so ne adesamma di nsawↄso? Ma yɛnhwɛ kyerɛwtohↄ no na yehu nea ɛkyerɛ.\n1.WOAKYIKYIM ONYANKOPƆN ASԐM (Mmebusɛm 30:6): Ɔwɛn Aban no ka sɛ wↄn a wↄkyerɛɛ Wiase Foforo Nkyerɛase no yɛ nnipa a wↄmpɛ sɛ wↄn din da adi, nanso nhwehwɛmu ama wↄn din abɛto gua, na ɛbae sɛ asekyerɛfo no yɛ Sodikuw mufo a wonni nhomasua abodin a ɛbɛma woatumi atintim Bible Nkyerɛase a edi mū. Hela Animdefo aka no mpɛn pii sɛ ɛyɛ Nkyerɛase a ɛnyɛ nokware efisɛ wokyikyimii Bible nkyekyɛm ahorow pii maa ɛne Ɔwɛn Aban Gyidi hyiae, afei nso wode edin “Yehowa” hyehyɛe Kristofoↄ Hela Kyerɛwnsɛm mu a enni adanse biara wↄ Kristofoↄ Hela Nsaano Nkyerɛwee mu, maa enti wode nneɛma akᾱ Onyankopↄn Asɛm ho. So Yehowa bɛbata Ahyehyɛde a oyi na ↄsan de bi kᾱ N’asɛm ho?\n2.ATOSԐM ABU SO WƆ NE NHOMA AHOROW MU (Tito 1:2): Ɔwɛn Aban nnye ntom sɛ wotintimii Russell abrabↄ mu nsɛm efisɛ wↄmpɛ sɛ nnipa hu sɛ Yehowa Adansefo a wodi kan no somee Russell. Enti wokataa wabakↄsɛm so de nsɛm yiyi wↄnho ano sɛ woamfa nhoma a emu nsɛm ne ahonhomsɛmdi wↄ twaka bi, afei nso wodi atoro wↄ nsɛm a Kristofo Agyanom Mpanyimfo a wodi kan kyerɛkyerɛɛ ama woanya nnyinaso wↄ wↄn gyidi a ɛkyerɛ sɛ Nyankopↄn Baasakoro gyidi no fii abosonsom mu. So Yehowa a ↄyɛ Nokwaredifo no bɛbataa Ahyehyɛde a ↄnnka nokware ho?\n3.WOBUU NNYINASO SԐ WƆNYԐ WIASE AMAMUI NO FᾹ NO SO (Yohane 18:36) Wↄ bere a wↄka sɛ Amanaman Nkabom Kuw (United Nations) gyina hↄ wↄ sɛnkyerɛnne kwan so sɛ “Aboa”a ɛwↄ Adiyisɛm 17 no, Ɔwɛn Aban no de ne ho bↄe Amanaman Nkabom Kuw no mfe du. Woka bio sɛ woammfa wↄnho agye Wiase Kō Mmienu no mu, nanso wↄ krataa a wↄkyerɛwee kↄmaa Hitler wↄ afe 1933 mu no, wↄmaa ohui sɛ wↄtaa n’amammui nhyehyɛe no akyi. So eyi yɛ wↄnho a wommmfa nnye Amamui nsɛm mu anaasɛ ɛyɛ Nyaatwomyɛ?\n4.ATORO NKƆMHYԐ (Deutoronomium 18:20-22) : Wↄ bere a Ɔwɛn Aban pae mu ka sɛ ↄyɛ Onyankopↄn Odiyifo na ↄkasa wↄ Yehowa din mu no, Ɔwɛn Aban aka nna ahorow bi sɛ wiase no bɛba nawiei, na mpo Kristo fii N’ahenni ase wↄ afe 1874. Saa atoro pae mu ka a ɛfa Yesu mmae ho no yɛ kↄkↄbↄ titiriw a Yesu maa N’akyidifo no hyɛe no nsow, bere a ↄkae sɛ “Atoro Adiyifo no bɛka eyinom wↄ awiei nna no mu no. (Kenkan Mateo 24:11, 23-24) Dɛn nti na Yehowa bɛpaw ekuw agyina n’ananmu wↄ bere a ↄreyɛ nneɛma pↄtee a Yesu bↄↄ kↄkↄ sɛ “Atoro Adiyifo bɛyɛ wↄ awiei nna no?\n5.WOADI MOGYA HO FƆ (Yeremia 22:17): Ɔwɛn Aban no akyikyim Onyankopↄn Mogya mmara, na eyi yɛ no ama mmofra a wodi bem pii awuwu. Yehowa Adansefo ahwere wↄn nkwa a ɛnyɛ Ɔwɛn Aban nnansa yi mogya a wↄtwe gu nipaduam (Blood transfusion) a wↄabare mpo, na mmom ayaresa ahorow bi a wↄbarae mmere bi a atwaam no, te sɛ ‘Hemophiliac Preparations’, ‘Vaccinations’ ne ‘Organ Transplants’. Eyinom nyinaa yɛ nea ↄgye tom nnɛ sɛ afei entia Onyankopↄn mogya mmara bio. Enti nnipa wowuwui esiane Ɔwɛn Aban mogya ho mmara a ↄkyerɛkyerɛe a anwie pɛyɛ no, wui kwa a?\nSaa yɛhwɛ nokware adanse a ɛkyerɛ sɛnea Ɔwɛn Aban Ahyehyɛde adi mogya ho fↄ a, esiane Onyankopↄn asɛm a wokyimkyimii wↄ saa kwan yi so nti a, ɛsɛ sɛ obi bisa sɛ “ɛbɛyɛ dɛn na Ahyehyɛde yi afata paa sɛ Onyankopↄn ananmusifo wↄ asase so?”\nNSAKRAE A ƆWԐN ABAN YԐE WƆ “NOKWARE” A WOTINTIMII HO:\nƆwɛn Aban no gye tom sɛ ɛyɛ “aniberesɛm” sɛ ↄsom bi bɛyɛ nsesa wↄ ne gyidi atitiriw ho nkyerɛkyerɛ mu. Ɔka sɛ “ɛyɛ aniberesɛm sɛ wↄde Onyankopↄn anaa Yesu begyina nkyerɛkyerɛ bi a ɛnyɛ nokware so na ama afoforo anya wↄnho ntease bi, na afei woahu akyiri sɛ saa ntease no a wogyina kyerɛwnsɛm so kae mfe bi a atwaam no yɛ mfomso, na woasan woakyi akↄfa gyidi a wodi kan kyerɛkyerɛɛ sɛ ɛyɛ mfomso no sɛ ɛno mmom na ɛyɛ nokware. Akristofo ntumi nyɛ ntanta- a wontumi nsi nsɛm pi wↄ mfitiase nkyerɛkyerɛ a ɛtete saa no. Dɛn ahotoso na obi betumi anya wↄ nnipa a wↄte saa no gyinaesi anaasɛ wↄn nokwaredi ho”?-Ɔwɛn Aban May 15, 1976, kratafa 298.\nƆwɛn Aban no ka de hoahoa ne ho sɛ nkyerɛkyerɛ a ↄkamfo wↄ ne nhoma mu no yɛ “Nokware no”. Nanso, efii bere a Ɔwɛn Aban fii ase wↄ mfe 1879 tintimii nhoma no, woayɛ nsakrae bebree wↄ ne gyidi atitiriw no bi mu, sɛnea woahyehyɛ ɛho nsɛm wↄ ase ha no:\nNSAKRAE A ƆWԐN ABAN YԐE WƆ “NOKWARE” A WOTINTIMII HO\nGYIDI (AMANNE) GYINAESI A EDI KAN GYINAESI A ԐTO SO ABIEN GYINAESI A ԐTO SO ABIԐSA GYINAESI A ԐTO SO ANAN\nSo wobenyane Sodomfo no ? Yiw: Afe 1879 kosii afe 1951 Dabi: Afe 1952 kosii afe 1964 Yiw: Afe 1965 kosii afe 1988 Dabi: Afe 1988 de besi nnɛ\nAtumfoↄ a wↄkorↄn wↄ Romafo 13:1 wↄn nnipaban Nnipa Nniso : Afe 1879 kosii afe 1929 Yehowa ne Yesu Kristo : Afe 1929 kosii afe 1962 Nnipa Nniso : Afe 1963 de besi nnɛ\n“Akoa Nokwafo ne Ɔbadwemma” wↄ Mateo 24 wↄn nnipaban Nnipa kuw : Afe 1879 kosii afe 1897 Obiakofo : Afe 1897 kosii 1928 Nnipa kuw : Afe 1929 de besi nnɛ\nƆbↄfopↄn Mikael no Ԑnyɛ Yesu : Afe 1879 Ԑyɛ Pope no : Afe 1917 Ԑyɛ Yesu Kristo : Afe 1920 de besi nnɛ\nSo ɛsɛ sɛ yɛsom Yesu? Yiw : Afe 1879 kosii afe 1953 Dabi : Afe 1954 de besi nnɛ\nDɛn na na Yesu repɛ akyerɛ bere a ↄkae sɛ “eyi yɛ me nipadua”? Agyidifo no : Afe 1953 kosii afe 1955 N’akansa Honam nipadua : Afe 1956 de besi nnɛ\nKristo Ahenni no “mmae” no fii ase wↄ nna yi: Wↄ afe 1874: Afe 1879 kosii afe 1929 Wↄ afe 1914: Afe 1929 de besi nnɛ\nSo Yesu wui wↄ mmeamudua anaasɛ asendua so? Mmeamudua : Afe 1879 kosii 1935 Asendua : Afe 1936 de besi nnɛ\nSo Yehowa Adansefo wↄ ho kwan gye obi honam akwaa de si ne de ananmu? (Organ Transplants) Dabi . Ԑyɛ nnipa nam a wodi : Afe 1967 kosii 1979 Yiw: Afe 1980 de besi nnɛ\nWↄgyee Buronya ne Nnapↄna afahyɛ tom Yiw : Afe 1879 kosii afe 1926 Dabi : Afe 1927 de besi nnɛ\nWↄfoa Akodi ne Amanyↄsɛm so? Yiw : Afe 1879 kosii 1935 Dabi : Afe 1936 de besi nnɛ\nPiramid kokuroo a esi Misraim (EGYPT) Onyankopↄn Adansefo : Afe 1879 kosii 1927 Satan Bible ɛno no: Afe 1928 de besi nnɛ\nSɛnea adanse a ɛwↄ atifi hↄ ama yɛahu nsakraae akɛse a Ɔwɛn Aban ayɛ wↄ “Nokware” ho sɛnea Ɔwɛn Aban May 15, 1976 no gye toom no a, ende,”Dɛn ahotoso na obi betumi anya wↄ Ɔwɛn Aban Akanifo Gyinaesi anaa Nokwaredi ho?\nƆwɛn Aban Asafo Panyin Owura Fred W. Franz Adanse a odii wↄ Skotland Asɛnnibea wↄ afe 1954 ɛnna edidi so yi:\nASԐMMISA: Enti nea Asafo atintim wɔ nhoma mu sԑ nokware nnԑ no bԑyԑ atoro nna kakraa bi akyi?\nMMUAE: Momma yԑntwԑn nhwԑ.\nASԐMMISA: Nti mprempren Yehowa Adansefo kuw nyinaa redi nkyerԑkyerԑ a ɛyԑ mfomso akyi?\nMMUAE: Yehowa Adansefo redi kyerԑwnsԑm akwankyerԑ a ɛnwie pԑyԑ so.\nMMUAE: Oye, Mfomso.\nNea ɔpԑ eyi ho adanse no ɔnhwԑ Douglas Walsh Trial Pursuer’s Proof, 1954, p.114.\nEFESOFO 4:14-15 ka sɛ: “Eyi nti, yɛnnnyɛ nkokoaa bio a asorↄkye de yɛn di akↄneaba de nkyerɛkyerɛ biara fa yɛn nnommum, denam nnipa adɛfɛdɛfɛ nsɛm ne anifere nnaadaa nsusuwii.\nWↄ Yesu ɛbɛ a ɛwↄ Mateo 24:45-51, na N’asɛm mmfa Nyamesom Ahyehyɛde biara ho korakoraa, na mmom na Yesu ɛkaa ankorankoro Kristoni biara a ↄbɛyɛ ↄnokwafo anaa ↄrennyɛ ↄnokwafo ama No denam sɛnea wↄbↄↄ wↄn bra!\nԐbɛ yi ne nea Odi kan kae no nsonsonoe biara nnim wↄ nea waka afa akoa anokwafo ne nkwaseafo no ho. Aba ɛwↄ Yesu ɛbɛ no mu ɛne sɛ Kristoni biara bɛbↄ mmↄden ayɛ ↄnokwafo ama Awurade no, na sɛ ↄbɛfa N’asomfo a woahu Akristofo no ↄnokwafo na watua wↄn kᾱ ne tumi a ɛkorↄn ne asɛyɛde bebree a ɛbɛyɛ wↄn de. Sɛnea obiara betumi ayɛ akoa bↄne kuw no mufo sɛ woannyɛ ↄnokwafo ama Onyankopↄn a, saa ara na obiara betumi ayɛ akoa ↄnokwafo kuw mufo denam nokwaredi a ↄde yɛɛ adwuma a Honhom Kronkron no de maa no.\nNokwasԑm sԑ, yԑde yԑn kra to asiane kԑse mu sԑ yԑde yԑn daa nkwa ho adwuma hyԑ nnipa akwankyerԑfo nsa sԑ wɔmmɔ ho ban. Bible no ka sԑ “Nnome nka onipa a ɔde ne ho to ɔdesani so na ɔde ɔhonam yԑ no ahoɔden”-Yerimia 17:5. Ɔkwan biako nkutoo a yebetumi de yԑn koma bԑto, ahwehwԑ daa nkwa ne Honhom mu nsԑm a ɛyɛ Nokware a ɛyԑ Yesu Kristo. Ɔka sԑ Mene ɔkwan no, ne Nokware no, ne Nkwa no, obiara mma Agya nkyԑn, gyesԑ ɔnam Me so”- Yohane 14:6\nTagged Akoa Nokwafo, Akodi ne Amanyɔsԑm, Atoro Nkɔmhyԑ, Atorodi neTeokrase Akodi Pɔwbɔ, Mogya a wɔtwe gu Nipaduam, Ɔwԑn Aban Ahyehyԑde\n← So Yesu Kristo Ͻne Ͻbɔfopɔn Mikael No?\nAHOFADI PAA – So wowᴐ Ahofadi ankasa sԑ wotwe woho fi Ͻwԑn Aban Ahyehyԑde no Ho a? →


ኢያሱ 19 NASV – Yosua 19 ASCB | Biblica\nኢያሱ 19 NASV – Yosua 19 ASCB\nAsase A Wɔde Maa Simeon\n1Asase no kyɛfa a ɛtɔ so mmienu no kɔɔ Simeon abusuakuo no nsam. Na Yuda asase atwa wɔn ho ahyia. 2Na deɛ ɛdidi soɔ yi ne Simeon agyapadeɛ:\nBeer-Seba, Seba ne Molada, 3Hasar-Sual, Bala ne Esem, 4Eltolad, Betul ne Horma, 5Siklag, Bet-Markabot ne Hasar-Susa, 6Bet-Lebaot ne Saruhen. Nkuro dumiɛnsa ne wɔn nkuraaseɛ.\n7Nkuro a ɛka ho bio ne Ain, Rimon, Eter ne Asan, nkuro ɛnan ne wɔn nkuraaseɛ, 8ne nkuraaseɛ a ɛwɔ anafoɔ fam kɔsi Baalat-Beer (a wɔfrɛ no Rama a ɛwɔ Negeb).\nYei ne mmusua a wɔwɔ Simeon abusuakuo mu no agyapadeɛ. 9Wɔn agyapadeɛ no yɛ Yuda deɛ no fa bi a wɔde maa Yuda, ɛfiri sɛ, na Yuda asase no so dodo ma wɔn. Ɛno enti, Simeon abusuakuo no nyaa wɔn agyapadeɛ firii Yuda asase no mu.\nAsase A Wɔde Maa Sebulon\n10Asase no kyɛfa a ɛtɔ so mmiɛnsa no kɔɔ mmusua a wɔbɔ mu yɛ Sebulon abusuakuo no nsam.\nSebulon agyapadeɛ ɛhyeɛ no hyɛ aseɛ wɔ Sarid. 11Ɛfiri hɔ kɔ atɔeɛ fam, kɔpa Marala ho na akɔka Dabeset. Ɛfa hɔ kɔ Yokneam apueeɛ fam asuwa ho. 12Ɛhyeɛ no fa firi Sarid kɔ apueeɛ fam kɔsi Kislot-Tabor; ɛtoa so kɔ Daberat na aforo akɔ Yafia. 13Afei, ɛtoa so kɔ apueeɛ fam kɔduru Gat-Hefer, Et-Kasin ne Rimon, na ahima ahwɛ Nea. 14Sebulon ɛhyeɛ a ɛda atifi fam no fa Hanaton na ɛbɛwiee wɔ Yifta-El bɔnhwa mu.\n15Nkuro ɛwɔ asase yi so ne: Katat, Nahalal, Simron, Yidala ne Betlehem.19.15 Ɛsono Betlehem a wɔbɔ din wɔ ha yi na ɛsono Betlehem a ɛwɔ Yuda no (1 Sam 17.12; Rut 1.1). Nkuro dumienu ne wɔn nkuraaseɛ a atwa ho ahyia.\n16Yei ne mmusua a ɛbɔ mu yɛ Sebulon abusuakuo no agyapadeɛ.\nAsase A Wɔde Maa Isakar\n17Asase no kyɛfa a ɛtɔ so ɛnan no kɔɔ mmusua a wɔbɔ mu yɛ Isakar abusuakuo no nsam. 18Nʼahyeɛ nenam saa nkuro yi so:\nYesreel, Kesulot ne Sunem, 19Hafraim, Shion ne Anaharat, 20Rabit, Kision ne Abes, 21Remet, En-Ganim, En-Hada ne Bet-Pases.\n22Ɛhyeɛ no kɔfa Tabor, Sahasima ne Bet-Semes na akɔwie Asubɔnten Yordan ho.\nNkuro dunsia ne wɔn nkuraaseɛ na atwa ho ahyia.\n23Yei ne mmusua a wɔbɔ mu yɛ Isakar abusuakuo no agyapadeɛ.\nAsase A Wɔde Maa Aser\n24Asase no kyɛfa a ɛtɔ so enum no kɔɔ mmusua a wɔbɔ mu yɛ Aser abusuakuo no nsam. 25Nʼahyeɛ no fa saa nkuro yi so:\nHelkat, Hali, Beten ne Aksaf, 26Alamelek, Amad ne Misal. Ɛhyeɛ a ɛda atɔeɛ fam no firi Karmel kɔ Sihor-Libnat, 27na ɛbuka fa apueeɛ fam kɔ Bet-Dagon, kɔ ara kɔsi Sebulon wɔ Yifta-El bɔnhwa no mu, kɔ atifi fam kɔduru Bet-Emek ne Neiel. Ɛtoa so kɔ atifi fam, kɔfa Kabul, 28ne Ebron ne Rehob ne Hamon ne Kana, kɔ ara kɔsi Sidon Kɛseɛ. 29Afei ɛhyeɛ no dane kɔfa Rama ne Kuropɔn Tiro a wɔabɔ ho ban no bɛsi Ɛpo Kɛseɛ no ho wɔ Hosa. Nkuro a ɛwɔ asase no so bi ne Mehebel ne Aksib, 30Uma, Afek ne Rehob.\nNkuro aduonu mmienu ne wɔn nkuraaseɛ na atwa ho ahyia.\n31Yei ne mmusua a ɛbɔ mu yɛ Aser abusuakuo no agyapadeɛ.\nAsase A Wɔde Maa Naftali\n32Asase no kyɛfa a ɛtɔ so nsia no kɔɔ mmusua a wɔbɔ mu yɛ Naftali abusuakuo no nsam.\n33Ne ɛhyeɛ no firi Helef, Saananim dupɔn no ho, kɔfa Adami-Nekeb ne Yabneel, toa so kɔ Lakum kɔpem Asubɔnten Yordan. 34Atɔeɛ fam ɛhyeɛ no twam wɔ Asnot-Tabor kɔ Hukok, kɔsi Sebulon ɛhyeɛ no wɔ anafoɔ fam, Aser ɛhyeɛ wɔ atɔeɛ fam ne Asubɔnten Yordan wɔ apueeɛ fam.\n35Mantam yi mu nkuropɔn a na wɔabɔ ho ban no ne Sidim, Ser, Hamat, Rakat ne Kineret, 36Adama, Rama ne Hasor, 37Kedes, Edrei ne En-Hasor, 38Yiron, Midgal-el, Horem, Bet-Anat ne Bet-Semes.\nNkuro dunkron ne wɔn nkuraaseɛ na atwa ho ahyia.\n39Yei ne mmusua a wɔbɔ mu yɛ Naftali abusuakuo no agyapadeɛ.\nAsase A Wɔde Maa Dan\n40Asase no kyɛfa a ɛtɔ so nson no kɔɔ mmusua a wɔbɔ mu yɛ Dan abusuakuo no nsam. 41Nkuro a na ɛwɔ Dan agyapadeɛ mu no bi yɛ:\nSora, Estaol ne Ir-Semes, 42Saalabin, Ayalon ne Yitla, 43Elon, Timna ne Ekron, 44Elteke, Gibeton ne Baalat, 45Yehud, Bene-Berak ne Gat-Rimon, 46Me-Yarkon, Rakon ne asase a ɛda Yopa anim.\n47Nanso, Dan abusuakuo no nyaa akwansideɛ wɔ wɔn asase no fa ho enti wɔko tiaa Lesem. Wɔdii kuro no so, kunkumm mu nnipa, faa hɔ, tenaa hɔ. Wɔde wɔn tete agya Dan din too kuro no.\n48Yei ne mmusua a wɔbɔ mu yɛ Dan abusuakuo no agyapadeɛ, saa nkuro yi ne wɔn nkuraaseɛ.\nAsase A Wɔde Maa Yosua\n49Wɔkyekyɛɛ asase no mu maa Israel mmusuakuo no wieeɛ no, Israelfoɔ no maa Yosua asase sini sononko bi sɛ nʼagyapadeɛ. 50Na Awurade aka sɛ kuro biara a Yosua pɛ no, ɔmfa. Yosua faa Timmat-Sera a ɛwɔ Efraim bepɔ asase no so. Ɔkyekyeree kuro no foforɔ na ɔtenaa hɔ.\n51Yeinom ne agyapadeɛ a ɔsɔfoɔ Eleasa, Nun babarima Yosua ne mmusuakuo mpanimfoɔ no nam ntontobɔ kronkron a wɔbɔɔ wɔ Awurade anim wɔ hyiadan ɛpono no ano wɔ Silo no de maa Israel mmusuakuo no. Enti, ɛmaa asase no mu kyekyɛ baa awieeɛ.\nASCB : Yosua 19


Witkoppen Clinic: Papa Ayaresabea Ma Obiara | Akan kasahorow\nWukuda. Ɔbɛsɛ da 28, afe 2020\nJozi, Yawda. Ɛbɔ da 10, afe 2020 - Wukuda. Ɔbɛsɛ da 21, afe 2020. 𓀠 111\nAdɛn?: Ayaresabea no boa yareɛ nkorɔfo firi Diepkloof, Kyasands na Lion Parks.\n#adwene-gyinae #wɔ #si #ayaresabea #din #hemfa #Johannesburg #mberebɛn #1946 #woana #abiasa #nɛɛseni #manegya #dɔktanyi #Jean #Bassett #adɛn #boa #yareɛ #nkorɔfo #yɛ #nsɔhwɛ #sa ... yare #koankorɔ #yareba #adwene mu #ɛho mmuaeɛ #hu #8500 #biara #bosoome #panyin #tua #ba #dadaw #dɛmdie #hwee #2010 #nyiano #mamforanyi #obi a ɔnnyɛ edwuma #saa ara #akatua


2 Ahemfo 16 AKCB - Matteus 16 LB\n2 Ahemfo 16:1-20\nAhas Di Yudahene\n1Bere a ɔhene Peka adi hene wɔ Israel mfe dunson no, na Yotam babarima Ahas16.1 Ahas ne nʼagya Yotam dii hene afe 734 ansa na wɔrewo Kristo (AWK) mu. nso bedii ade wɔ Yuda. 2Ahas dii hene no, na wadi mfirihyia aduonu. Na odii Yerusalem nso so hene mfirihyia dunsia. Wanyɛ nea ɛsɔ Awurade, ne Nyankopɔn ani, sɛnea ne panyin Dawid yɛe no. 3Mmom, ɔhwɛɛ Israel ahemfo nhwɛso so, na mpo ɔde ɔno ankasa ne babarima bɔɔ afɔre wɔ ogya mu. Osuasuaa abosonsom aman no nneyɛe a ɛyɛ akyiwade ma Awurade a ɛno nti ɔpam wɔn fii Israelfo anim no. 4Ɔbɔɔ afɔre, hyew nnuhuam wɔ abosomfi, mmepɔw so ne dua frɔmfrɔm biara ase.\n5Afei, Aramhene Resin ne Israelhene Peka tuu sa wɔ Ahas so. Wɔkɔtoaa Yerusalem, nanso wɔanni so nkonim. 6Saa bere no, Edomhene gyee Elat kurow maa Edom. Ɔpam Yudafo, na ɔmaa Edomfo no kɔtenaa hɔ, sɛnea ɛte nnɛ yi.\n7Ɔhene Ahas somaa abɔfo kɔɔ Asiriahene Tiglat-Pileser nkyɛn, de nkra kɔmaa no se, “Meyɛ wo somfo ne wo ba. Bra na begye me fi Aram ne Israel asraafo a wɔaka me ahyɛ no nsam.” 8Na Ahas faa dwetɛ ne sikakɔkɔɔ fii Awurade Asɔredan mu hɔ, faa ahemfi hɔ sika de kyɛɛ Asiriahene no. 9Enti Asiriafo no kɔtoaa Aramfo no wɔ wɔn kuropɔn Damasko mu, kyekyeree ɛhɔfo no nnommum, de wɔn kɔ kɔtenaa Kir. Wokum ɔhene Resin.\n10Ɔhene Ahas kɔɔ Damasko, kohyiaa Asiriahene Tiglat-Pileser. Bere a ɔwɔ hɔ no, ohuu afɔremuka sononko bi. Enti ɔde saa afɔremuka no sɛso ho mfoni, kɔmaa ɔsɔfo Uria. 11Uria nam ɔhene no asɛm so yɛɛ saa afɔremuka no bi pɛpɛɛpɛ, na bere a ofi Damasko bae no, na wɔayɛ awie. 12Ɔhene no fi Damasko bae no, ɔhwɛɛ afɔremuka no ho hyiae, bɔɔ so afɔre. 13Ɔhene no bɔɔ ɔhyew afɔre ne atoko afɔre, hwiee nsa afɔre guu so, na ɔpetee asomdwoe afɔre ho mogya guu so. 14Na ɔhene Ahas yii kɔbere mfrafrae afɔremuka a na esi ɔkwan no ano ne afɔremuka foforo yi ntam no fii Awurade Asɔredan no anim, de kosii afɔremuka foforo no atifi fam.\n15Ɔka kyerɛɛ ɔsɔfo Uria se, “Bɔ anɔpa afɔre nyinaa a ɛyɛ ɔhyew afɔre no, anwummere atoko afɔre no, ɔhene ɔhyew afɔre ne atoko afɔre ne nnipa no nyinaa afɔre a wɔn nsa afɔre ka ho wɔ so. Mogya a efi ɔhyew afɔre no nyinaa mu no, wɔmfa mpete afɔremuka foforo no so. Me nko ara na mede kɔbere mfrafrae afɔremuka dedaw no bedi dwuma.” 16Na ɔsɔfo Uria yɛɛ nea ɔhene Ahas ka kyerɛɛ no se ɔnyɛ no pɛpɛɛpɛ.\n17Na afei, ɔhene no tutuu afasu no nkataanim nnua ne nsuhina nso fi nsu teaseɛnam no so. Afei oyii Po no fii kɔbere mfrafrae anantwi no akyi de sii abo nsɛmee no so. 18Na nidi a ɔde ma Asiriahene no nti, oyii kyinii bi a na wɔayɛ wɔ ahemfi no mu a na wɔde di dwuma homeda no ne ɔhene no abɔntenkwan a ɛkɔ Awurade Asɔredan mu no fii hɔ.\n19Ahas ahenni ho nsɛm nkae no ne dwuma ahorow a odii no, wɔankyerɛw angu Yuda Ahemfo Abakɔsɛm Nhoma no mu ana? 20Bere a Ahas wui no, wosiee no ne mpanyimfo nkyɛn wɔ Dawid kurow mu. Na ne babarima Hesekia bedii nʼade sɛ ɔhene.\nAKCB : 2 Ahemfo 16


Ahemfo bɔne ho atemmusɛm (1-30)\nNea ɛfa Salum ho (10-12)\nNea ɛfa Yehoiakim ho (13-23)\nNea ɛfa Konia ho (24-30)\n22 Nea Yehowa aka ni: “Sian kɔ Yuda hene fi,* na kɔka asɛm yi. 2 Ka sɛ, ‘O Yuda hene a wote Dawid ahengua so, tie Yehowa asɛm, wo ne wo nkoa ne wo manfo a wɔfa apon yi mu no. 3 Nea Yehowa aka ni: “Mummu atɛntrenee, na monyɛ adetrenee. Munnye nea wɔresisi no mfi osisifo nsam. Monnteetee ɔhɔho biara, na monnyɛ agyanka anaa okunafo biara bɔne.+ Na munnhwie mogya a edi bem biara nngu wɔ ha.+ 4 Sɛ mohwɛ di asɛm yi so a, ɛnde ahemfo a wɔbɛtena Dawid ahengua so,+ ne wɔn nkoa, ne wɔn manfo bɛtenatena nteaseɛnam mu ne apɔnkɔ so, na wɔbɛfa ofi yi apon mu.”’+ 5 “‘Na sɛ moantie asɛm yi a,’ Yehowa asɛm ni, ‘meka me ho ntam sɛ ofi yi bɛsɛe pasaa.’+ 6 “Nea Yehowa aka afa Yuda hene fi ho ni:‘Wote sɛ Gilead ma me,Na wote sɛ Lebanon mmepɔw atifi. Nanso mɛma woadan sare so;Wo nkurow no baako mpo nni hɔ a obi bɛtena mu.+ 7 Na meyiyi asɛefo* ama wɔaba wo so;Obiara de n’akode bɛba.+ Na wo sida nnua papa paa no, wobetwitwa agu,Na wɔatow agu ogya mu.+ 8 “‘Na aman pii betwam wɔ kurow yi ho, na obiara bebisa ne yɔnko sɛ: “Adɛn nti na Yehowa ayɛ kurow kɛse yi sɛɛ?”+ 9 Na wɔbɛka sɛ: “Efisɛ wogyaw Yehowa, wɔn Nyankopɔn apam no too baabi, na wɔkɔkotow anyame foforo, na wɔsom wɔn.”’+ 10 Munnsu nea wawu no,Na mommma ɔnnyɛ mo mmɔbɔ. Nea ɔrekɔ no mmom na munsu no paa,Efisɛ ɔrensan mma bio mmehu asaase a wɔwoo no wɔ so no. 11 “Nea Yehowa aka afa Yosia ba Salum,*+ Yuda hene a odii ne papa Yosia+ ade a wafi ha kɔ no ho ni: ‘Ɔrensan mma ha bio. 12 Efisɛ baabi a wɔasoa no kɔ no, ɛhɔ na obewu, na ɔrenhu asaase yi bio.’+ 13 Nea osi ne fi, nanso ɛnyɛ trenee so,Na osi n’abansoro nanso ɛnyɛ atɛntrenee so,Na ɔma ne yɔnko nipa yɛ adwuma kwaA ɔmfa n’akatua mma no no, nnome nka no.+ 14 Ɔno na ɔka sɛ, ‘Mesi ofi a emu soA ɛwɔ abansoro adan akɛse. Mesisi mfɛnsere wɔ mu,Na mede sida nnua bɛsɛm mu, na mede adukɔkɔɔ aka mu.’ 15 Wode sida nnua pii yɛ adwuma sen obiara, enti ɛyɛ wo sɛ wobɛkɔ so adi hene anaa? Wo papa nso didii, na ɔnomee,Nanso ɔno de, obuu atɛntrenee, na ɔyɛɛ adetrenee.+Na esii no yiye. 16 Odii mmɔborɔwa ne ohiani asɛm maa wɔn.Ɛno nti biribiara kɔɔ yiye. ‘Ɛnyɛ ɛno na ɛkyerɛ sɛ obi nim me anaa?’ Yehowa asɛm ni. 17 ‘Na wo de, ade a w’ani ne wo koma di akyi ara ne sɛ wubenya mfaso bɔne,Na woahwie nnipa a wɔn ho nni asɛm mogya agu,Na woasisi nkurɔfo abɔ wɔn apoo.’ 18 “Enti nea Yehowa aka afa Yosia ba Yehoiakim+ a ɔyɛ Yuda hene ho ni,‘Wɔrensu no nka sɛ: “O me nuabarima! O me nuabea!” Wɔrensu no nka sɛ: “O yɛn wura! O otumfo!” 19 Wobesie no sɛnea wosie afurum,+Wɔbɛtwe no ase, na wɔatow no akyene,Wɔbɛtow no akyene Yerusalem kurow apon akyi.’+ 20 Foro kɔ Lebanon na kosu.Ma wo nne so wɔ Basan,Na teɛm fi Abarim,+Efisɛ wɔabubu w’adɔfo a wɔnte wo ho gyae no nyinaa pasapasa.+ 21 Bere a na wowɔ asomdwoe no, mekasa kyerɛɛ wo. Nanso wokae sɛ, ‘Merentie.’+ Saa ara na woayɛ fi wo mmabunbere mu,Na wuntie me nne.+ 22 Mframa na ɛbɛyɛn wo nguanhwɛfo nyinaa,+Na w’adɔfo a wɔnte wo ho gyae no, wɔbɛkyere wɔn akɔ. Ɛhɔ na w’ani bewu ama animguase aka wo, w’amanehunu no nyinaa nti. 23 O wo a wote Lebanon,+A woayɛ wo berebuw wɔ sida nnua mu.+Sɛ awo mu yaw* ba wo so a, wobɛpenepene paa!Na sɛ ɛyaw* ba wo so te sɛ ɔbea a ɔrewo a, wubehu amane sɛ!”+ 24 “‘Bere a mete ase yi,’ Yehowa asɛm ni, ‘sɛ Yehoiakim+ ba, Yuda hene Konia,*+ yɛ ahyɛnsode kawa a ɛhyɛ me nsa nifa mpo a, anka mɛworɔw wo afi me nsa! 25 Na mede wo bɛhyɛ wɔn a wɔpɛ sɛ wokum wo* no nsa, ne wɔn a wusuro wɔn no, ne Babilon hene Nebukadnesar,* ne Kaldeafo no nsa.+ 26 Mɛtow wo ne wo maame a ɔwoo wo akɔ asaase foforo so, baabi a ɛnyɛ hɔ na wɔwoo wo, na ɛhɔ na mubewu. 27 Na asaase a wɔn ani agyina sɛ wɔbɛsan akɔ so no,* wɔrensan mma so bio da.+ 28 Saa ɔbarima Konia yi, ɔyɛ kuku a obiara mfa nyɛ hwee a abubu pasaa anaa?Ɔyɛ kuku a obiara mpɛ anaa? Adɛn nti na wɔatow ɔne n’asefo agu fam,Na wɔatow wɔn agu asaase a wonnim so so yi?’+ 29 O asaase, asaase, asaase, tie Yehowa asɛm. 30 Nea Yehowa aka ni: ‘Monkyerɛw ɔbarima yi ho asɛm sɛ onni ba,Monkyerɛw ne ho asɛm sɛ ɔbarima a ɛrensi no yiye wɔ ne nkwa nna nyinaa mu,Efisɛ n’aseni biara nni hɔ a ebesi no yiyeAma watena Dawid ahengua so adi ade wɔ Yuda bio.’”+\n^ Nt., “mehyira asɛefo so.”\n^ Ɔno ara na wɔfrɛ no Yehoahas no.\n^ Nt., “awo mu yaw.”\n^ Anaa “wɔpɛ sɛ wogye wo kra.”\n^ Anaa “asaase a wɔma wɔn kra so kyerɛ no no.”


Asetenam Nsɛm: Gyinae a Misii Ama Yehowa Ahyira Me Pii | Charles Molohan\nƆwɛn-Aban—Nea Adesua Nsɛm Wom | October 2018\nKENKAN WƆ Afrikaans Albanian Altai Alur Amharic Amis Arabic Armenian Armenian (West) Aymara Azerbaijani Azerbaijani (Cyrillic) Bashkir Bassa (Cameroon) Belize Kriol Bengali Bicol Boulou Bulgarian Cakchiquel (Western) Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chol Chuvash Cibemba Cinyanja Croatian Czech Damara Dangme Danish Digor Douala Dutch Edo Efik English Esan Estonian Ewe Fijian Finnish Fon French Ga Garifuna Georgian German Greek Guadeloupean Creole Guarani Gujarati Gun Haitian Creole Hausa Hebrew Herero Hiligaynon Hindi Hiri Motu Hungarian Ibanag Icelandic Igbo Iloko Indonesian Isoko Italian Japanese Jula Kabiye Kabuverdianu Kannada Kekchi Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korean Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lingala Lithuanian Low German Luganda Lunda Luo Luvale Macedonian Malagasy Malay Malayalam Mam Mambwe-Lungu Marathi Marshallese Maya Mazatec (Huautla) Mbunda Mingrelian Mixe (North Central) Mixtec (Guerrero) Mongolian Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngabere Norwegian Nzema Okpe Oromo Ossetian Otetela Pangasinan Papiamento (Curaçao) Persian Pidgin (West Africa) Polish Ponapean Portuguese Portuguese (Portugal) Punjabi Quechua (Ancash) Quechua (Bolivia) Romanian Russian Samoan Sango Sepedi Sepulana Serbian Serbian (Roman) Sesotho (Lesotho) Sesotho (South Africa) Shona Sidama Silozi Sinhala Slovak Slovenian Solomon Islands Pidgin South African Sign Language Spanish Sranantongo Swahili Swahili (Congo) Swati Swedish Tagalog Tajiki Tamil Tarascan Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshiluba Tsonga Tswana Turkish Turkmen Tuvaluan Twi Tzeltal Tzotzil Ukrainian Urhobo Uzbek Uzbek (Roman) Venda Vietnamese Waray-Waray Wolaita Xhosa Yoruba Zande Zapotec (Isthmus) Zulu\nGyinae a Misii Ama Yehowa Ahyira Me Pii\nCharles Molohan Anom Asɛm\nBere a yɛde nkratawa kɔhyehyɛɛ apono ase wɔ afie kakra a na aka wɔ yɛn asasesin no mu wiei no, na anim retetew. Afe 1939 na yɛyɛɛ saa adwuma no. Yɛsɔree ɔdasum de kar twaa kwan bɛyɛ dɔnhwerew baako kɔɔ kurow ketewa bi a wɔfrɛ no Joplin mu. Joplin wɔ Missouri anafo fam wɔ U.S.A. Bere a yɛde brɛbrɛ wiee yɛn adwuma no, ɛhɔ ara na yɛkɔtenaa yɛn kar mu tu kɔɔ baabi a na yɛahyehyɛ sɛ yebehyia no. Yɛkɔɔ hɔ kɔtwɛn anuanom a wɔaka a na wɔn nso reyɛ saa adwuma no bi no. Ebia woreka wɔ wo tirim sɛ, adɛn nti na yɛkɔɔ asɛnka ahemadakye saa na yɛde ahoɔhare fii asasesin no mu? Akyiri yi, mɛka akyerɛ wo.\nƐYƐ me dɛ pa ara sɛ m’awofo a wɔteetee me no, na wɔyɛ Kristofo. Me papa Fred Molohan ne me maame Edna Molohan de nyamesom pa duaa me mu. Wɔwoo me afe 1934. Saa bere no, na m’awofo ayɛ Bible Asuafo (Yehowa Adansefo) mfe 20. Ná yɛn abusua no te Parsons. Ɛyɛ kurow ketewa bi a ɛwɔ Kansas anafo fam. Asafo a na yɛwom no, ɛkame ayɛ sɛ na emufo nyinaa yɛ Kristofo a wɔasra wɔn. Ná yɛn abusua no wɔ nhyehyɛe pa a yɛde kɔ asafo nhyiam ne asɛnka; na yɛkɔka nokware a ɛwɔ Onyankopɔn Asɛm mu ho asɛm kyerɛ nkurɔfo. Memeneda awia biara, na yɛtaa di adanse wɔ mmɔnten so; ɛno na ɛnnɛ yɛfrɛ no baguam adansedi no. Ɛtɔ da a na yɛbrɛ, nanso sɛ yɛpɔn a na Paapa taa de yɛn pue ma yekodi ice cream ma yɛn ho dwo yɛn.\nNá yɛn asafo ketewa no asasesin yɛ kɛse. Ná nkurow nketewa bebree ne mfuw pii wɔ amansin a ɛbemmɛn yɛn no mu. Ná ne nyinaa ka yɛn asasesin no ho. Sɛ yedi akuafo no adanse a, mpɛn pii no, na yɛde yɛn nhoma no ma wɔn de gye atosode a wɔadua wɔ wɔn mfuw mu, nkosua (nea wɔsesaw fii wɔn nkokɔbuw mu nkyɛe), ne nkokɔ a wonnya nkum wɔn. Esiane sɛ na Paapa ayi nhoma no ho ntoboa dedaw nti, na saa nnuan yi boa ma yɛn abusua no nya biribi di.\nASƐNKA ƆSATU AHOROW\nM’awofo tɔɔ gramafon a na wɔde kɔ asɛnka. Esiane sɛ na meyɛ abofra koraa nti, na minnim bɔ. Sɛ Paapa ne Maame kɔyɛ sankɔhwɛ ne Bible adesua na wɔbɔ Onua Rutherford kasa a wɔakyere agu mpaawa so a, na meboa wɔn ma m’ani gye.\nMe ne me papa ne me maame gyina yɛn kar a akasam si so no anim\nNá Paapa wɔ Ford kar bi a wɔyɛɛ no afe 1936; ɔde akasam kɛse bi sii so. Enti, na yɛfrɛ no kar a akasam si so. Saa kar yi boae pa ara ma yɛtrɛw Ahenni ho asɛm no mu. Mpɛn pii no, na yedi kan bɔ nnwom a wɔakyere agu mpaawa so de twetwe nkurɔfo adwene, na afei yɛabɔ Bible ho ɔkasa a wɔakyere agu mpaawa so. Sɛ ɔkasa no si a, na yɛkyekyɛ nhoma ma nkurɔfo a wɔn ani agye asɛm no ho.\nCherryvale yɛ kurow ketewa bi a ɛwɔ Kansas. Prama bi wɔ kurow no mu a edu Kwasida a nkurɔfo kɔ hɔ kodwudwo wɔn ho. Polisifo a wɔwɔ hɔ no ka kyerɛɛ Paapa sɛ wɔremma no mfa kar a akasam si so no nsi prama no so. Nanso wɔka kyerɛɛ no sɛ obetumi de akosi prama no nkyɛn baabi. Paapa ne wɔn annye akyinnye. Otuu kar no kosii ɔkwan bi a ɛbɛn prama no so sɛnea ɛbɛyɛ a nkurɔfo a wɔwɔ prama no so no bɛte asɛm no, na afei ɔtoaa dwumadi no so. Sɛ me ne Paapa ne me nuabarima panyin Jerry kɔyɛ asɛnka adwuma a ɛte saa a, na m’ani gye papaapa.\nƐrekɔ afe 1940 no, yesii kurom yɛɛ ɔsatu soronko bi sɛnea ɛbɛyɛ a yɛde ahoɔhare bɛyɛ nsasesin a wɔsɔre tia yɛn pa ara no mu adwuma. Ná yɛsɔre dasum (sɛnea yɛyɛe wɔ Joplin, Missouri no) yɛ brɛbrɛ de nkratawa ne nhoma nketewa kɔhyehyɛ nkurɔfo pon ase. Yewie a, na yekohyiam wɔ kurow no kurotia hwɛ sɛ polisifo akyere yɛn mu bi anaa.\nSaa bere no, asɛnka adwuma no fã baako a na ɛyɛ anika ne nsɛm a yɛkyerɛkyerɛw gu nkrataa so de fa mmɔnten so no. Ná yɛde nkrataa a wɔakyerɛkyerɛw so no sensɛn yɛn kɔn mu fa kurom de bɔ Ahenni no ho dawuru. Mekae santen bi a ɛte saa a yɛto faa yɛn kurom. Anuanom de nkrataa a wɔakyerɛkyerɛw so sɛ “Nyamesom Yɛ Afiri Ne Nnaadaa” sensɛn wɔn kɔn mu faa kurom. Wotwaa kwan bɛyɛ kwansin baako (kilomita 1.6) faa kurom, na ɛno akyi no, wɔsan baa yɛn fie. Anigyesɛm ne sɛ, obiara ansiw wɔn kwan, nanso nnipa pii a na wɔpɛ sɛ wohu nea ɛrekɔ so bɛhwɛɛ wɔn.\nNHYIAM AHOROW A YƐKƆE WƆ ME MMOFRABEREM\nNá yɛn abusua no taa twa kwan fi Kansas kɔ nhyiam wɔ Texas. Ná Paapa yɛ adwuma wɔ Missouri-Kansas-Texas Railroad (a wɔsan frɛ no M-K-T, anaa Katy, Railroad). Enti na yɛn nyinaa tumi de Paapa adwuma mu krataa foro keteke a yentua hwee kɔsra yɛn abusuafo, na na yetumi foro kɔ nhyiam nso. Ná Maame nuabarima panyin, Fred Wismar, ne ne yere, Eulalie te Temple, Texas. Wɔfa Fred huu nokware no wɔ ne mmeranteberem wɔ afe 1900 akyi hɔ baabi. Ɔbɔɔ asu, na ɔkaa nea osuae no ho asɛm kyerɛɛ ne nuanom; ná me maame ka ho. Bere bi a atwam no, na me wɔfa som sɛ dantaban somfo (ɛnnɛ wɔfrɛ no ɔmansin sohwɛfo) wɔ Texas mfinimfini fam, enti na anuanom a wɔwɔ hɔ no nim no yiye. Ná ne yam ye, na n’ani gye; na bere biara a wo ne no bɛbɔ no, w’ani gye. Nsi ne ahokeka na na ɔde yɛ ɔsom adwuma no, na misuaa nneɛma pa pii fii ne hɔ wɔ me mmeranteberem.\nAfe 1941 no, yɛn abusua no faa keteke kɔɔ nhyiam kɛse bi wɔ St. Louis, Missouri. Nhyiam no ase no, wɔmaa mmofra no nyinaa kɔtenaa baabi a ɛbɛn asɛnka agua no tiee Onua Rutherford kasa a wɔato din “Ɔhene No Mma.” Bere a ɔmaa ɔkasa no wiei no, mmofra no mu biara nyaa akyɛde bi a na wɔnhwɛ kwan. Ná ɛyɛ nhoma a wɔato din Children (Mmofra); Onua Rutherford ne n’aboafo na wɔkyekyɛe. Mmofra bɛboro 15,000 na wonyaa akyɛde a efi Onyankopɔn hɔ yi bi.\nApril 1943 no, yɛkɔɔ nhyiam bi wɔ Coffeyville, Kansas. Ná nhyiam no yɛ ketewa de, nanso yɛn ani gyei pa ara. Asɛmti a na ɛda so ne “Call to Action” (Monkɔyɛ Adwuma No). Nhyiam no ase no, wɔkaa sɛ asafo ahorow nyinaa bɛyɛ sukuu foforo a wɔato din Teokrase Ɔsom Sukuu. Woyii nhoma ketewa bi adi, na na ekura adesua 52. Ná saa nhoma yi na yɛde bɛyɛ sukuu no. Saa afe no rekɔ n’awiei na memaa osuani kasa a edi kan. Ná saa nhyiam no yɛ soronko ma me pa ara efisɛ wɔbɔɔ me ne anuanom bi asu wɔ abura bi a ɛwɔ afuw bi a ɛbɛn hɔ mu; ná nsu no yɛ nwini pa ara.\nBETEL SOM ADWUMA—ADWUMA A NA ƐDA ME KOMA SO\nMiwiee ntoaso sukuu afe 1951, na na ɛsɛ sɛ misi nea mɛyɛ daakye ho gyinae. Ná me koma so ade ne sɛ mɛkɔ akɔsom wɔ Betel, enti ankyɛ na mede m’akwammisa krataa kɔɔ Brooklyn Betel; na me nua Jerry asom wɔ hɔ pɛn. Saa gyinae a misii no aboa me ama matumi asom Yehowa yiye. Bere tiaa bi akyi no, wogyee m’akwammisa no toom, na wɔfrɛɛ me ma mekɔhyɛɛ Betel adwuma ase March 10, 1952.\nNá mehwɛ kwan sɛ wɔbɛma me ayɛ adwuma wɔ baabi a wotintim nhoma, na matumi aboa ama wɔayɛ nsɛmma nhoma ne nhoma. Nanso wɔma mekɔsom anuanom wɔ baabi a yedidi. Akyiri yi, wɔde me kɔɔ gyaade. Misuaa nneɛma pii wɔ hɔ maa m’ani gyei pa ara. Enti mannya hokwan ankɔyɛ adwuma wɔ baabi a wotintim nhoma no da. Nanso, nsakrae a wɔyɛe wɔ anuanom a wɔyɛ adwuma wɔ gyaade no adwumayɛ mu no boaa me. Efisɛ na ɛma minya bere kɔ Betel nhomakorabea a nhoma pii wɔ hɔ no kosua ade. Wei boaa me maa me gyidi yɛɛ den, na me ne Yehowa ntam yɛɛ kama. Ɛma misii me bo pa ara sɛ mɛsom Yehowa wɔ Betel akosi bere biara a metumi. Jerry fii Betel afe 1949 kɔwaree Patricia, nanso na wɔte bɛn Betel wɔ Brooklyn. Bere a mekɔɔ Betel foforo no, bere nyinaa na wɔboa me, na na wɔhyɛ me nkuran pa ara.\nBere a mekɔɔ Betel foforo no, na wɔresɔ anuanom mmarima ahwɛ de apɛ akasafo pii aka anuanom mmarima a wogyina Betel ananmu ma ɔkasa ahorow ho. Anuanom a wɔwɔ saa hokwan no, na wɔma wɔkɔ asafo ahorow a efi Brooklyn Betel rekɔ hɔ tenten yɛ akwansin 200 (kilomita 322) kɔma baguam kasa. Afei nso, na wɔne asafo no kɔ asɛnka. Minyaa hokwan ma wɔde me kaa saa anuanom no ho. Ɛda a memaa ɔkasa a edi kan no, na me yam hyehye me pa ara. Saa bere no, na yɛde dɔnhwerew baako na ɛma ɔkasa. Keteke na na metaa foro kɔsrasra asafo ahorow no. Mekae afe 1954 Kwasida awia bi a na awɔw wom pa ara. Meforoo keteke bi a na ɛrekɔ New York. Ná mehwɛ kwan sɛ metumi asan akodu Betel ansa na ade asa. Nanso ahum bi tui a na sukyerɛmma a ɛyɛ nwini pa ara nenam mu. Enti keteke no engine a ɛde anyinam ahoɔden yɛ adwuma no dumii maa keteke no gyinae. Ewiee ase no, keteke no tumi koduu New York City keteke gyinabea. Eduu hɔ Dwoda, bɛyɛ anɔpa nnɔnnum. Bere a misii fam araa pɛ na mekɔforoo keteke a ɛnam asase ase kɔɔ Brooklyn. Midui ara na mekɔyɛɛ adwuma wɔ gyaade; mekaa akyi kakra, na na mabrɛ pa ara nso. Nea enti a ɛbaa saa ne sɛ, metenaa keteke a ɛsɛee no mu anadwo mũ nyinaa a mantumi anna. Asafo ahorow a mesomee ne anuanom bebree a na me ne wɔn bom yɛ ɔsom adwuma no adapɛn awiei no maa m’ani gyei. Ɛno nti, ahokyere a ɛte saa no anhaw me koraa.\nYɛreboaboa yɛn ho ama WBBR so dwumadi\nBere a mekɔɔ Betel foforo no, wɔmaa mekɔkasae wɔ radio WBBR so. Saa bere no, na radio dwumadibea no wɔ 124 Columbia Heights abansoro dan a ɛto so mmienu no so. Ná meka anuanom a wɔyɛ Bible adesua dwumadi a yɛyɛ no nnawɔtwe biara no ho. Ná Onua A. H. Macmillan de mfe pii ayɛ ɔsom adwuma no wɔ Betel. Ná ɔtaa yɛ saa dwumadi yi bi wɔ radio so. Ná yɛtaa frɛ no Onua Mac. Ná wafa nsɛnnennen pii mu wɔ Yehowa som mu, nanso na ɔde nokwaredi agyina ano. Enti, na yɛn a yɛyɛ mmerante wɔ Betel no suasua ne nhwɛso pa no.\nYɛkyekyɛɛ nsaano krataa yi wɔ asɛnka mu de bɔɔ WBBR ho dawuru\nAfe 1958 no, wɔsesaa m’adwuma; wɔma mifii ase yɛɛ nnwuma bi maa anuanom a wɔawie Gilead Sukuu no. Ná m’adwuma ne sɛ mɛboa asɛmpatrɛwfo no ama wɔn nsa aka tumi krataa a wɔde betu kwan. Afei nso, na meyɛ anuanom mmarima ne mmea a wɔyɛ nsi yi akwantu ho nhyehyɛe. Saa bere no, sɛ obi de wimhyɛn retu kwan a, na ne bo yɛ den pa ara. Enti, na asɛmpatrɛwfo no kakraa bi na na wɔde wimhyɛn tu kwan. Wɔn a na wɔde wɔn kɔ Afrika ne Asia Apuei dodow no ara de, na wɔfa po so hyɛn. Mfe bi akyi, bere a wimhyɛn akwantu bo yɛɛ fo no, ankyɛ na wofii ase maa asɛmpatrɛwfo dodow no ara faa wimhyɛn kɔɔ baabi a wɔrekɔyɛ wɔn som adwuma no.\nMerehyehyɛ Gilead adansedi nkrataa ansa na adesua awiei dwumadi no adu so\nAKWAN A YETUTU KƆƆ NHYIAM\nAfe 1960 no, adwuma a na meyɛ no bɛyɛɛ kɛse. Ná ɛsɛ sɛ mepɛ wimhyɛn a ɛde anuanom befi United States akɔ amanaman ntam nhyiam a yɛbɛyɛ no afe 1961 wɔ Europa no. Meforoo wimhyɛn a yɛhan fii New York kɔɔ saa nhyiam no wɔ Hamburg, Germany no bi. Yewiee nhyiam no, me ne anuanom mmiɛnsa a wofi Betel han kar fii Germany kɔɔ Italy, na yɛkɔɔ baa dwumadibea a ɛwɔ Rome no. Yefii hɔ no, yɛkɔɔ France; yɛkɔfaa Pyrenees Mmepɔw no so kɔɔ Spain. Saa bere no, na wɔabara yɛn adwuma no wɔ Spain. Yetumi de nhoma kakra kɔmaa anuanom a wɔwɔ Barcelona. Yɛkyekyeree ho te sɛ akyɛde. Bere a yehyiaa wɔn no, yɛn ani gyei papaapa! Yefii hɔ no, yɛtoaa so kɔɔ Amsterdam, na afei yɛfaa wimhyɛn san kɔɔ New York.\nAfe baako akyi no, wɔma meyɛɛ anuanom a na wɔapaw wɔn sɛ wɔbɛkɔ amanaman ntam nhyiam ahorow a na wɔbɛyɛ wɔ wiase nyinaa no akwantu ho nhyehyɛe; wei bɛkaa adwuma a meyɛ wɔ Betel no ho. Saa nhyiam yi ne “Daa Asɛmpa” Amanaman Ntam Nhyiam a yɛyɛe afe 1963 no. Yɛyɛɛ nhyehyɛe sɛ nnipa 583 a wɔapaw wɔn no betu kwan akɔ nhyiam wɔ Europa, Asia, ne South Pacific, na wɔatoa so akɔ Honolulu, Hawaii, na wɔakowie wɔ Pasadena, California. Ná wɔbɛkɔ Lebanon ne Jordan nso akɔhwɛ nsase a Bible ka ho asɛm no. Yɛn dwumadibea a ɛwɔ Betel no na ɛyɛɛ wimhyɛn a wɔde betu kwan ne hotɛl a wɔbɛda ho nhyehyɛe. Yɛn ara nso na yegyee tumi krataa a wɔde bɛkɔ aman ahorow so no nyinaa maa wɔn.\nƆHOKAFO FOFORO A ME NE NO TUTUU AKWAN\nAfe 1963 no, biribi titiriw nso sii a ɛmaa m’ani gyei pa ara. June 29 no, mewaree Lila Rogers a ofi Missouri. Lila baa Betel afe 1960. Yɛwaree akyi nnawɔtwe baako no, me ne Lila kɔkaa anuanom a na wɔretu kwan akɔ nhyiam wɔ aman ahorow so no ho. Yɛkɔɔ Greece, Egypt, ne Lebanon. Yɛfaa wimhyɛn fii Beirut twaa kwantiaa bi kɔɔ wimhyɛn gyinabea ketewa bi a ɛwɔ Jordan. Esiane sɛ na wɔabara yɛn adwuma no wɔ Jordan na wɔaka akyerɛ yɛn sɛ wɔremma Yehowa Adansefo tumi krataa a yɛde bɛkɔ ɔman no mu nti, na yenhu nea yedu hɔ a ebesi. Bere a yeduu hɔ na yehui sɛ anuanom pii gyinagyina ɔdan a akwantufo fa mu kɔforo wimhyɛn anaa wɔfa mu pue no atifi kura ntama a wɔakyerɛw so “Yehowa Adansefo, Yɛma Mo Akwaaba” no, wode hwɛ sɛnea yɛn ho dwiriw yɛn na yɛn ani gyei! Na hwɛ sɛnea yedii ahurusi sɛ yɛn ankasa yɛde yɛn ani huu nsase a Bible ka ho asɛm no! Yɛkɔɔ baabi a agyanom a wɔtenaa ase tete no tenae, ne baabi a Yesu ne asomafo no kaa asɛmpa no. Yɛsan nso kɔɔ baabi a Kristosom fii ase trɛw kɔɔ wiase afanan nyinaa no.—Aso. 13:47.\nMfe 55 ni, Lila akɔ so abata me ho wɔ yɛn som adwuma nyinaa mu. Bere a na wɔabara yɛn som adwuma no wɔ Spain ne Portugal no, yetumi kɔɔ hɔ nsrahwɛ mpɛn dodow bi. Ná yetumi hyɛ anuanom nkuran, na na yetumi de nhoma ne nneɛma foforo a wohia kɔma wɔn. Yetumi mpo kɔsraa anuanom bi a na wɔda afiase wɔ asraafo dan dedaw bi mu wɔ Cádiz, Spain. M’ani gyei pa ara sɛ mitumi maa Bible mu kasa bi de hyɛɛ wɔn den.\nYɛne Patricia ne Jerry Molohan; yɛrekɔ “Asomdwoe Wɔ Asase So” Ɔmantam Nhyiam, afe 1969\nEfi afe 1963 reba no, minyaa hokwan yɛɛ anuanom a wɔrekɔ amanaman ntam nhyiam wɔ Afrika, Australia, Amerika Mfinimfini ne Anafo fam, Europa, Asia Apuei, Hawaii, New Zealand, ne Puerto Rico akwantu ho nhyehyɛe. Me ne Lila akɔ nhyiam pii a yɛn werɛ remfi da; baako ne nea wɔyɛe wɔ Warsaw, Poland, afe 1989. Anuanom pii a wofi Russia tumi baa saa nhyiam kɛse no bi. Ná ɛno ne nhyiam a edi kan koraa a wɔakɔ bi! Yehyiaa anuanom bi a na wɔn gyidi nti wɔada afiase mfe pii wɔ Soviet Union.\nHokwan foforo a manya ne sɛ mekɔ baa dwumadibea ahorow wɔ wiase nyinaa kɔhyɛ Betel abusua ne asɛmpatrɛwfo nkuran. Wei ama m’ani agye pa ara. Asafo ti nanmusini nsrahwɛ a etwa to a yɛkɔe wɔ South Korea no, yehyiaa anuanom mmarima 50 a wɔda afiase wɔ Suwon. Saa anuanom yi nyinaa wɔ adwempa, na wɔrehwɛ kwan sɛ wobeyi wɔn ama wɔasan abɛyɛ wɔn som adwuma bio. Ɛhyɛɛ yɛn nkuran pa ara sɛ yɛne wɔn hyiae!—Rom. 1:11, 12.\nNKƆANIM DE ANIGYE BA\nMfe a atwam no, mahu sɛnea Yehowa ahyira ne nkurɔfo ama wɔanya nkɔanim. Bere a mebɔɔ asu afe 1943 no, na adawurubɔfo dodow si 100,000, nanso ɛnnɛ, adawurubɔfo bɛboro 8,000,000 na wɔresom Yehowa wɔ aman 240 so. Asɛnka adwuma a wɔn a wɔawie Gilead reyɛ no ka ho bi pa ara na ama yɛanya nkɔanim a ɛte saa. Mayɛ nnwuma bi ama saa asɛmpatrɛwfo yi pii, na maboa wɔn ama wɔakɔ aman a wɔrekɔyɛ wɔn som adwuma wɔ so no so. Wei ama m’ani agye pa ara!\nƐyɛ me dɛ pa ara sɛ misii gyinae wɔ me mmeranteberem sɛ mɛkɔ akɔyɛ adwuma wɔ Betel de atrɛw me som adwuma mu. Yehowa ahyira me pii wɔ m’asetena nyinaa mu. Anigye a manya wɔ Betel som adwuma mu akyi no, me ne Lila ani agye nso sɛ yɛanya hokwan ne asafo ahorow a ɛwɔ Brooklyn ayɛ asɛnka adwuma bɛboro mfe 50 ni, na yɛanya nnamfo pa pii.\nLila boa me ma mekɔ so yɛ me som adwuma wɔ Betel da biara. Ɛwom sɛ seesei madi boro mfe 84 de, nanso ɛyɛ me dɛ sɛ ɛnnɛ ne nnɛ nyinaa mitumi yɛ adwuma; meboa ma yɛyɛ nkrataa a asafo no de mena ne nea asafo no nsa ka ho adwuma.\nƐyɛ me anigye pa ara sɛ mewɔ Yehowa ahyehyɛde a emu yɛ dɛ no mu. Ama mahu nsonsonoe kɛse a ɛwɔ wɔn a wɔsom Yehowa ne wɔn a wɔnsom no no ntam. Yebetumi ate asɛm a ɛwɔ Malaki 3:18 no ase yiye. Ɛhɔ ka sɛ: “Afei mubehu nsonsonoe a ɛda ɔtreneeni ne ɔbɔnefo ntam, ne nea ɔsom Onyankopɔn ne nea ɔnsom no no ntam.” Ade rekye a ade resa nyinaa no, yehu sɛ Satan nhyehyɛe no sɛe araa na ɛresɛe, na nnipa a wɔwom no nni anidaso ne anigye papa biara. Nanso, wɔ mmere a emu yɛ den yi mu mpo no, wɔn a wɔdɔ Yehowa na wɔsom no no ani gye, na wɔwɔ daakye ho anidaso papa bi. Yɛanya hokwan kɛse pa ara sɛ yɛreka Ahenni ho asɛmpa no bi! (Mat. 24:14) Onyankopɔn Ahenni bɛba abesi wiase bɔne yi ananmu nnansa yi ara, na ɛde paradise aba. Yɛhwɛ saa bere no kwan denneennen. Saa bere no, obiara a ɔwɔ asase so benya apɔwmuden ne anigye, na watena ase afebɔɔ.\nMe ne Lila nnɛ\nShare Share Gyinae a Misii Ama Yehowa Ahyira Me Pii\n1918—Mfe Ɔha a Atwam\nKyerɛkyerɛ Nokware No\nASETENAM NSƐM Gyinae a Misii Ama Yehowa Ahyira Me Pii\nNya Kristo, Yɛn Kannifo No Mu Ahotoso\nSɛ W’asetena Sesa Mpo a, Kɔ So Nya Asomdwoe\nText Baabi a wubetumi atwe nneɛma akenkan ƆWƐN-ABAN—NEA ADESUA NSƐM WOM October 2018\nAudio Baabi a wubetumi atwe nneɛma abɔ atie ƆWƐN-ABAN—NEA ADESUA NSƐM WOM October 2018\nShare Share ƆWƐN-ABAN—NEA ADESUA NSƐM WOM October 2018\nƆWƐN-ABAN—NEA ADESUA NSƐM WOM October 2018\nMe ne Anyansafo Anantew Ama Aboa Me


กันดารวิถี 33 TNCV - 4 Mose 33 AKCB\n1Eyi ne akwantu nhyehyɛe a Israelfo dii so bere a Mose ne Aaron de wɔn fi Misraim no. 2Mose kyerɛw faako a wɔfaa nyinaa sɛnea Awurade kyerɛɛ no sɛ ɔnyɛ no. Eyinom ne mmeae ahorow a wɔsoɛɛ wɔ wɔn akwantu no mu.\n3Wosii mu fii Rameses kuropɔn no mu wɔ Twam Afahyɛ a edi kan no akyi ɔsram edi kan da ɛto so dunum. Wɔde akokoduru fii hɔ a Misraimfo no rehwɛ wɔn. 4Saa bere no na Misraimfo no resie wɔn mmakan a Awurade kunkum wɔn anadwo a ade rebɛkye ama wɔatu kwan no, efisɛ na Awurade de atemmu aba wɔn anyame no nyinaa so.\n5Wofii Rameses no, wɔbɛbɔɔ atenae wɔ Sukot.\n6Wofii Sukot bɛbɔɔ atenae wɔ Etam, sare no ano.\n7Wofii Etam san wɔn akyi baa Pihahirot a ɛwɔ Baal-Sefon apuei fam, na wɔbɔɔ atenae bɛnee bepɔw Migdol.\n8Wofi Pihahirot, na wotwaa Po Kɔkɔɔ no kɔɔ sare so. Wɔde nnansa nantew faa Etam sare so kɔbɔɔ atenae wɔ Mara.\n9Wofii Mara no, wɔbaa Elim; baabi a na mmura dumien ne mmedua aduɔson wɔ hɔ.\n10Wofii Elim no, wɔbɔɔ atenae wɔ Po Kɔkɔɔ no ho.\n11Wofii Po Kɔkɔɔ no ho, kɔbɔɔ atenae wɔ Sin nweatam so.\n12Wotu fii Sin sare so kɔbɔɔ atenae Dofka.\n13Wofii Dofka kɔbɔɔ atenae wɔ Alus.\n14Wofii Alus kɔbɔɔ atenae wɔ Refidim, baabi a na wonnya nsu mma nnipa no nnom.\n15Wofii Refidim no, wɔkɔbɔɔ atenae wɔ Sinai sare so.\n16Wofii Sinai sare so no, wɔkɔɔ atenae wɔ Kibrot-Hataawa.\n17Wofii Kibrot-Hataawa no, wɔkɔbɔɔ atenae wɔ Haserot.\n18Wofii Haserot kɔbɔɔ atenae wɔ Ritma.\n19Wofii Ritma kɔbɔɔ atenae wɔ Rimon Peres.\n20Wofii Rimon Peres kɔbɔɔ atenae wɔ Libna.\n21Wofii Libna kɔbɔɔ atenae wɔ Risa.\n22Wofii Risa kɔbɔɔ atenae wɔ Kahelata.\n23Wofii Kahelata kɔbɔɔ atenae wɔ Sefer Bepɔw so.\n24Wofii Sefer Bepɔw so kɔbɔɔ atenae wɔ Harada.\n25Wofii Harada kɔbɔɔ atenae wɔ Makhelot.\n26Wofii Makhelot kɔbɔɔ atenae wɔ Tahat.\n27Wofii Tahat kɔbɔɔ atenae wɔ Tera.\n28Wofii Tera kɔbɔɔ atenae wɔ Mitka.\n29Wofii Mitka kɔbɔɔ atenae wɔ Hasmona.\n30Wofii Hasmona kɔbɔɔ atenae wɔ Moserot.\n31Wofii Moserot kɔbɔɔ atenae wɔ Beneyaakan.\n32Wofii Beneyaakan kɔbɔɔ atenae wɔ Horhagidgad.\n33Wofii Horhagidgad kɔbɔɔ atenae wɔ Yotbata.\n34Wofii Yotbata kɔbɔɔ atenae wɔ Abrona.\n35Wofii Abrona kɔbɔɔ atenae wɔ Esion-Geber.\n36Wofii Esion-Geber kɔbɔɔ atenae wɔ Kades, wɔ Sin sare so.\n37Wofii Kades kɔbɔɔ atenae wɔ Bepɔw Hor so, wɔ Edom hye ano. 38Bere a woduu Bepɔw Hor ase no, Awurade ka kyerɛɛ ɔsɔfo Aaron se ɔnkɔ bepɔw no atifi, na ɛhɔ na okowui. Asɛm yi sii mfe aduanan so a Israelfo tu fii Misraim no. 39Aaron dii mfe ɔha aduonu abiɛsa, bere a owuu wɔ Bepɔw Hor so no.\n40Saa bere no ara mu na Kanaanhene Arad a ɔtenaa Negeb wɔ Kanaan asase so no tee sɛ Israelfo no reba nʼasase so.\n41Israelfo no toaa wɔn akwantu no so fi Bepɔw Hor so kɔbɔɔ atenae wɔ Salmona.\n42Wofii Salmona kɔtenaa Punon.\n43Wofii Punon kɔtenaa Obot.\n44Wɔtoaa so kɔɔ Iye-Abarim, Moab hye so kɔtenaa hɔ.\n45Wofii hɔ no, wɔkɔtenaa Dibon Gad.\n46Wofii Dibon Gad kɔtenaa Almon Diblataim.\n47Wofii Almon Diblataim kɔtenaa Abarim mmepɔw a ɛbɛn Nebo no so.\n48Akyiri no, wotutu fii hɔ twaa mu wɔ Yeriko kɔbɔɔ atenae wɔ Moab tataw so wɔ Asubɔnten Yordan ho. 49Wɔwɔ saa beae hɔ no, wɔtenaa mmeae bebree a ɛbɛn Asubɔnten Yordan ho—efi Bet-Yesimot kosi Abel Sitim a ɛwɔ Moab tataw so no.\n50Bere a wɔabɔ atenase wɔ hɔ no na Awurade nam Mose so kasa kyerɛɛ Israelfo no se, 51“Sɛ mutwa Asubɔnten Yordan kodu Kanaan asase so a, 52mompam nnipa a wɔte hɔ no nyinaa na monsɛe wɔn abosom ne ahoni a wɔde abo ayɛ ne nsɔree a wɔasisi no petee mu wɔ mmepɔw so ne mmeae a wɔsom wɔn ahoni no nyinaa. 53Mede asase no ama mo. Momfa na montena so. 54Munnyina ntontobɔ so nkyekyɛ asase no, sɛnea mo mmusua no te. Wɔn a wɔdɔɔso no, wɔbɛma wɔn asase kɛse na wɔn a wosua no nso benya asase ketewa. Sɛnea ntonto no besi abɔ biara no na ɛbɛyɛ wɔn de. Monhwɛ mo agyanom mmusua so mfa nkyekyɛ.\n55“Sɛ moampam nnipa a wɔte hɔ no a, wɔbɛyɛ mo ani ase mpe ne mo honam mu nsɔe. Wɔbɛhaw mo wɔ asase a mobɛtena so no so. 56Na mede nea masusuw sɛ mɛyɛ wɔn no, bɛyɛ mo.”\nAKCB : 4 Mose 33


KENKAN WƆ Afrikaans Albanian Amharic Arabic Armenian Aymara Azerbaijani Azerbaijani (Cyrillic) Batak (Toba) Bengali Bicol Bislama Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chuvash Cibemba Cinyanja Croatian Czech Danish Drehu Dutch Efik English Estonian Ewe Fijian Finnish Fon French Ga Georgian German Greek Greenlandic Guarani Gujarati Gun Haitian Creole Hausa Hebrew Hiligaynon Hindi Hungarian Icelandic Igbo Iloko Indonesian Isoko Italian Japanese Javanese Kabiye Kannada Karen (S'gaw) Kazakh Kikamba Kikaonde Kikuyu Kiluba Kimbundu Kinyarwanda Kirghiz Kiribati Kirundi Kisonge Kongo Korean Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lingala Lithuanian Luganda Lunda Luo Luvale Macedonian Malagasy Malayalam Maltese Mam Mambwe-Lungu Marathi Mauritian Creole Maya Mizo Myanmar Nahuatl (Northern Puebla) Ndebele Ndebele (Zimbabwe) Ndonga Nias Norwegian Nyaneka Nzema Ossetian Otetela Pangasinan Papiamento (Aruba) Papiamento (Curaçao) Persian Pidgin (Cameroon) Polish Portuguese Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Romanian Russian Samoan Sango Sepedi Serbian Serbian (Roman) Sesotho (Lesotho) Seychelles Creole Shona Silozi Sinhala Slovak Slovenian Solomon Islands Pidgin Spanish Sranantongo Swahili Swahili (Congo) Swati Swedish Tagalog Tahitian Tamil Tatar Telugu Tetun Dili Thai Tigrinya Tiv Tojolabal Tok Pisin Tshiluba Tsonga Tswana Turkish Tuvaluan Twi Tzotzil Ukrainian Urdu Uruund Venda Vietnamese Wallisian Wolaita Xhosa Yoruba Zulu\nJosef Mutke Anom Asɛm\nAFE A WƆWOO NO:1953\nƆMAN A OFI MU: AUSTRALIA\nKAN NO: NÁ PONOGRAFI HWƐ AKA NE HƆ\nMe papa tu fii Germany kɔtenaa Australia afe 1949. Na ɔrehwehwɛ adwuma wɔ nnwumakuw a wotu kootaa ne nnwumakuw a wɔma anyinam ahoɔden. Enti, ɔtenaa Victoria. Ɛhɔ na ɔwaree me maame na wɔwoo me afe 1953.\nAnkyɛ na me maame fii ase ne Yehowa Adansefo suaa Bible, enti ɔde Bible no kyerɛkyerɛɛ me fi me mmofrase pɛɛ. Nanso, na me papa ani nnye asɔre biara ho. Na ɔbɛyɛɛ ntɔkwapɛfo, na na ɔhyɛ nnipa so, enti sɛ me maame hu no a, na ehu aka no. Nanso na me maame wiawia ne ho sua Bible no, na n’ani begyee nea na ɔresua no ho. Sɛ Paapa nni fie a, na ɔne me ne me nuabea sua Bible no. Ɔkaa asase a ɛbɛdan paradise ho asɛm kyerɛɛ yɛn na ɔkyerɛɛ yɛn sɛ, sɛ yɛde Bible mu afotu bɔ yɛn bra a, yɛn ani begye.—Dwom 37:10, 29; Yesaia 48:17.\nMe papa subammɔne no nti midii mfe 18 no, mitu fii fie. Ɛwom sɛ na migye nea Maame de kyerɛkyerɛɛ me fii Bible no mu di de, nanso manhu mfaso a ɛwɔ so. Enti mamfa ammɔ me bra. Akyiri yi, minyaa adwuma bi wɔ kootaa adwumakuw no mu. Ná meyɛ anyinam mfiri ho adwuma. Minyaa mfe 20 no, mewaree. Mfe mmiɛnsa akyi no, yɛwoo yɛn babea a odi kan, na mesan susuw m’asetena ho yiye. Na minim sɛ Bible no betumi aboa yɛn abusua no, enti me ne Yehowa Danseni bi fii ase suaa Bible no. Nanso, na me yere ani nnye Yehowa Adansefo ho koraa. Bere bi, mekɔɔ wɔn nhyiam, na mebae no ɔkae sɛ minnyi nneɛma mmienu yi mu baako; sɛ́ megyae Bible no sua anaa mefi abusua no mu. Na migye me ho baabiara a enye enti me ne Adansefo no ammɔ bio. Minuu me ho sɛ minim nea ɛteɛ nanso manyɛ.\nDa bi, m’adwuma mufo de ponografi kyerɛɛ me. Ná ɛyɛ abofono de, nanso m’ani gyee ho. Mehwɛ wiei no, m’ahonim buu me fɔ paa. Nea na masua afi Bible mu nti, na migye di paa sɛ Onyankopɔn bɛtwe m’aso. Mpɛn dodow a mekɔɔ so hwɛɛ ponografi no, m’ani begyee ho na nkakrankakra ne hwɛ kaa me hɔ.\nMfe 20 akyi no, na me suban asesa koraa ma enti worenka sɛ me maame kyerɛkyerɛɛ me adepa bi da. Sɛ wohwɛ m’abrabɔ a, na ɛnyɛ den koraa sɛ wubehu nneɛma a na m’ani gye ho. Na meka kasafi, na na mede nguamansɛm yi nsɛnkwaa. Mibenyaa nna ho adwene a ɛmfata. Ɛwom sɛ na me ne me yere da so ara wɔ hɔ de, nanso na metwe mpena. Da bi, migyinaa ahwehwɛ anim hwɛɛ me ho dinn na mekaa sɛ, ‘hwɛ ne ho ahi bi,’ w’anuonyam nyinaa asa.\nM’aware gui, na m’abrabɔ yɛɛ basaa. Enti, mifi me koma nyinaa mu bɔɔ Yehowa mpae. Ɛwom sɛ na magyae Bible no sua bɛyɛ mfe 20 de, nanso mesan fii ase bio. Saa bere no, na me papa awu na na me maame nso abɔ asu abɛyɛ Yehowa Danseni.\nNa m’abrabɔ ne nea Bible no ka no nni hwee yɛ. Afei, na m’ani abere sɛ menya asomdwoe a Bible ka ho asɛm no bi. Mebɔɔ me tirim sɛ merenka kasafĩ bio, na meremma me bo mfuw ntɛmntɛm. Mesan sii me bo sɛ megyae kyakyatow, nsawe, ne adwumam korɔnbɔ, na meremmu brabɔne bio.\nM’adwumamfo ante nea enti a na mepɛ sɛ meyɛ nsakrae kɛse no ase. Mfe mmiɛnsa ntam de, wɔteetee me saa sɛnea ɛbɛyɛ a mɛsan akɔ me dedaw mu. Sɛ ɛba sɛ me bo fuw anaa meka kasafĩ a, na wɔabɔ agye so sɛ: “Oyiwa! Joe asan akɔ ne dedaw mu.” Sɛ wɔka saa a na me koma retew wɔ me mu, na mpɛn pii no, metee nka sɛ madi nkogu!\nNá ponografi abu so wɔ m’adwumam; nea ɛwɔ abɛɛfo mfiri so ne nhoma mu. Ná m’adwumamfo no taa de nguamansɛm ho mfonini fa kɔmputa so mena wɔn ho. Saa na na kan no me nso meyɛ. Mebɔɔ mmɔden sɛ megyae ponografi hwɛ, nanso na m’adwumamfo no awe ataa so sɛ wɔbɛma mahwe ase. Mekaa ho asɛm kyerɛɛ nea ɔne me resua ade no. Onyaa abotare tiee me. Ɔde kyerɛw nsɛm pɔtee bi kyerɛkyerɛɛ me sɛnea metumi adi me subammɔne no so, na ɔhyɛɛ me nkuran sɛ memmɔ mpae daa nhwehwɛ mmoa mfi Yehowa hɔ.—Dwom 119:37.\nDa koro, mefrɛɛ m’adwumamfo no. Yehyiae no, meka kyerɛɛ wɔn sɛ wɔnkɔfa bia mmrɛ mmarima mmienu bi a wɔyɛ asadweam. Wɔn nyinaa teɛteɛɛm sɛ: “Wuntumi nka sɛ yɛnyɛ saa! Wunim sɛ mmarima yi yɛ asadweam na wɔrebɔ mmɔden sɛ wobegyae asanom!” Me nso mekae sɛ: “Saa ara na me nso merebɔ mmɔden sɛ megyae ponografi hwɛ.” Efi saa da no, wɔamfa ponografi ho asɛm anhaw m’adwene bio, efisɛ wohui sɛ me nso mereko atia ne hwɛ.\nBere rekɔ so no, Yehowa boaa me ma mitumi gyae ponografi hwɛ. Afe 1999 no, mebɔɔ asu bɛyɛɛ Yehowa Danseni, na ɛyɛ m’anigye paa sɛ masan rebɔ bra pa bio.\nAfei na mahu nea enti a Yehowa kyi nneɛma a na m’ani gye ho paa no. Yehowa yɛ Agya a ɔwɔ ɔdɔ, na ɔpɛ sɛ ɔbɔ me ho ban fi asiane a ponografi de ba no ho. Asɛm a ɛwɔ Mmebusɛm 3:5, 6 no yɛ nokware turodoo! Ɛka sɛ: “Fa wo koma nyinaa to Yehowa so, na mfa wo ho ntweri w’ankasa ntease. Hu no w’akwan nyinaa mu, na ɔno na ɔbɛma w’akwan ateɛ.” Afotusɛm a ɛwɔ Bible mu no, ɛnyɛ yɛn ho ban kɛkɛ na ɛbɔ, mmom no, ɛma esi yɛn yiye wɔ asetenam.—Dwom 1:1-3.\nKan no, na me te nka sɛ mfaso biara nni me so, nanso seesei manya obu ama me ho, na mewɔ asomdwoe. Mebɔ bra pa na mete nka sɛ Yehowa de me bɔne akyɛ me, na ɔboa me. Afe 2000 mu no mewaree Karolin, Kristoni baa hoɔfɛfo bi a ɔdɔ Yehowa. Yɛwɔ asomdwoe wɔ fie ankasa. Yehu sɛ ɛyɛ hokwan kɛse sɛ yɛabɛka Kristofo abusua a wɔn ho tew na wɔdɔ wɔn ho wɔ wiase nyinaa no ho.


Mma Wo ‘Koma Nhuru Nhyɛ Yehowa’ Da | Adesua\nKENKAN WƆ Afrikaans Albanian Amharic Arabic Argentinean Sign Language Armenian Aymara Azerbaijani Azerbaijani (Cyrillic) Bicol Brazilian Sign Language Bulgarian Cambodian Catalan Cebuano Chichewa Chinese Mandarin (Simplified) Chinese Mandarin (Traditional) Colombian Sign Language Croatian Czech Dangme Danish Dutch Efik English Estonian Ewe Finnish French Ga Georgian German Greek Greenlandic Guarani Haitian Creole Hiligaynon Hungarian Icelandic Igbo Iloko Indonesian Italian Italian Sign Language Japanese Japanese Sign Language Kazakh Kikuyu Kinyarwanda Kirghiz Kirundi Korean Kwangali Kwanyama Latvian Lingala Lithuanian Luo Malagasy Malay Maltese Mexican Sign Language Mixe Myanmar Ndebele Ndonga Nepali Ngabere Norwegian Nzema Oromo Pangasinan Polish Portuguese Quechua (Ayacucho) Quechua (Bolivia) Romanian Russian Sepedi Serbian Serbian (Roman) Sesotho (Lesotho) Shona Sinhala Slovak Slovenian Spanish Sranantongo Swahili Swati Swedish Tagalog Tahitian Thai Tigrinya Tsonga Tswana Turkish Twi Ukrainian Uruund Uzbek Venda Vietnamese Waray-Waray Wayuunaiki Wolaita Xhosa Yoruba Zulu\n“Ɔdesani nkwaseasɛm na ɛkyea ne kwan, na ne koma huru hyɛ Yehowa.”—MMEB. 19:3.\nDɛn na ebetumi ama yɛn ‘koma ahuru ahyɛ Yehowa’?\nNneɛma anum bɛn na ɛbɛboa yɛn na yɛn koma anhuru anhyɛ Onyankopɔn?\nSɛ yɛkɔ amanehunu mu a, dɛn na ɛsɛ sɛ yɛkae?\n1, 2. Adɛn nti na ɛnsɛ sɛ yɛka sɛ Yehowa ne adesamma haw farebae? Ma mfatoho.\nFA NO sɛ woaware mfe pii, na wo ne wo yere te hɔ fɛfɛɛfɛ. Nanso da koro a wufi abɔnten baa fie no, wubehui sɛ biribiara adan abutuw. Nkongua ne apon nyinaa abubu, mprɛte a ɛwɔ hɔ nyinaa abobɔ, kapɛt no nso atete asɛe. Efie a wunni ho agorɔ na emu nneɛma nyinaa atete apansam yi! Dɛn na wobɛyɛ? Wo koko bɛpae ma woaka sɛ, “Adɛn nti na me yere yɛɛ saa?” Anaa wubebisa sɛ, “Hena na ɔyɛɛ saa ade yi?” Woremfa nhyɛ wo yere da, efisɛ wunim sɛ wo dɔfo no renni saa nyamrasɛm no.\n2 Ɛnnɛ yehu sɛ efĩ, awurukasɛm ne ɔbrasɛe atu atese wɔ asase so baabiara. Bible a yɛasua nti, yɛnna nnwen ho da koro mpo sɛ Yehowa ne ɔhaw yi farebae. Yenim sɛ ɔbɔɔ asase yi sɛ anka ɛnyɛ paradise fɛfɛɛfɛ. (Gen. 2:8, 15) Yehowa ne ɔdɔ Nyankopɔn. (1 Yoh. 4:8) Kyerɛwnsɛm no ama yɛahu wiase haw dodow no ara farebae. Ɛnyɛ obiara sɛ Satan Bonsam; ɔno ne “wiase sodifo.”—Yoh. 14:30; 2 Kor. 4:4.\n3. Dɛn na ebetumi ama yɛn nsusuwii akyea?\n3 Nanso ɛnyɛ yɛn haw nyinaa na efi Satan. Adɛn ntia? Efisɛ yɛn ankasa mfomso ka ho bi na yehu amane. (Monkenkan Deuteronomium 32:4-6.) Yenim nokwasɛm yi, nanso ɛtɔ da a yɛn sintɔ nti yentumi nsusuw nsɛm ho yiye, enti ebewie ase no na yɛreyɛ biribi a ɛyɛ hu paa. (Mmeb. 14:12) Ɔkwan bɛn so? Sɛ yehyia ɔhaw a, ebia yɛn werɛ befi sɛ efi Satan anaa yɛn ankasa, enti wobɛhwɛ na yɛrebɔ Yehowa sobo. Yɛanhwɛ yiye a yɛn ‘koma behuru ahyɛ Yehowa’ mpo.—Mmeb. 19:3.\n4, 5. Ɛbɛyɛ dɛn na Kristoni ‘koma ahuru ahyɛ Yehowa’?\n4 Enti ampa ara sɛ yɛn ‘koma betumi ahuru ahyɛ Yehowa’? Sɛ obi yɛ saa a, na ɔno ara na ɔrehaw ne ho. (Yes. 41:11) Hena na obetumi ne Onyankopɔn adi asi? Anwensɛm kyerɛwfo bi kae sɛ: “Wo nsa nnu baabiara na woato Onyankopɔn twɛdeɛ.” Ebia yɛremmue yɛn ano nkasa ntia Yehowa da. Nanso Mmebusɛm 19:3 ka sɛ: “Ɔdesani nkwaseasɛm na ɛkyea ne kwan, na ne koma huru hyɛ Yehowa.” Enti obi bo betumi afuw Onyankopɔn wɔ ne komam. Yebetumi ayɛ saa mpo a yenhu. Enti sɛ yɛreka a, obi betumi ne Yehowa atwe anaa obenya ne ho menasepɔw. Ɛba saa a, ebia obegyae asafo no anaa ɔrentene ne ho nsom Yehowa yiye.\n5 Dɛn na ebetumi ama yɛn ‘koma ahuru ahyɛ Yehowa’? Yɛbɛyɛ dɛn akwati biribi a ɛte saa? Ehia sɛ yenya nsɛmmisa yi ho mmuae. Efisɛ, sɛ yɛn koma huru hyɛ Yehowa a, ebetumi asɛe yɛne ne ntam.\nDƐN NA EBETUMI AMA YƐN KOMA ‘AHURU AHYƐ YEHOWA’?\n6, 7. Adɛn nti na Israelfo nwiinwii tiaa Yehowa wɔ Mose bere so?\n6 Dɛn na ebetumi ama Yehowa somfo nokwafo anwiinwii atia Onyankopɔn? Yɛbɛhwɛ nneɛma anum a ebetumi ama obi ‘koma ahuru ahyɛ Yehowa’ na yɛasusuw Bible mu nhwɛso ahorow bi ho ahwɛ nea ɛtoo ebinom tete mmere mu.—1 Kor. 10:11, 12.\nNkurɔfo nsɛnkeka betumi asɛe wo gyidi (Hwɛ nkyekyɛm 7)\n7 Nkurɔfo nsɛnkeka betumi asɛe yɛn gyidi. (Monkenkan Deuteronomium 1:26-28.) Afei ara na na wɔagye Israelfo afi Egypt nkoasom mu. Na Yehowa nam anwonwakwan so de ɔhaw du aba ɔman atirimɔdenfo no so, na ɛno akyi ɔsɛee Farao ne n’asraafodɔm wɔ Ɛpo Kɔkɔɔ no mu. (Ex. 12:29-32, 51; 14:29-31; Dw. 136:15) Na Onyankopɔn nkurɔfo ayɛ krado sɛ wɔbɛkɔ Bɔhyɛ Asase no so. Nanso saa bere no ara na Israelfo fii ase nwiinwii tiaa Yehowa. Dɛn na ɛsɛee wɔn gyidi? Mose somaa nnipa bi sɛ wɔnkɔhwɛ Bɔhyɛ Asase no, na bere a wɔbae no amanneɛbɔ a wɔn mu bi de bae no maa Israelfo no koma tui. (Num. 14:1-4) Dɛn na efii mu bae? Saa awo ntoatoaso no annya kwan ankɔ “asase pa” no so. (Deut. 1:34, 35) Dɛn na yesua fi mu? Sɛ yɛanhwɛ yiye a, yɛn nso nkurɔfo nsɛnkeka betumi asɛe yɛn gyidi na yɛanwiinwii atia Yehowa na yɛakasakasa n’akwankyerɛ ho.\n8. Dɛn na ɛmaa Onyankopɔn nkurɔfo a wɔwɔ Yesaia bere so de wɔn anibere kɔsoɛɛ Yehowa so?\n8 Ahohia ne Amanehunu betumi abu yɛn abam. (Monkenkan Yesaia 8:21, 22.) Yuda man no kɔɔ ahohia mu wɔ Yesaia bere so. Saa bere no, na atamfo atwa wɔn ho ahyia. Na aduan akɔ atwee ma ɔkɔm adosaw nnipa pii. Nea ɛsɛee asɛm no koraa ne sɛ na Yehowa asɛm ho ayɛ na ma honhom fam kɔm rekum wɔn. (Amos 8:11) Anka ɛsɛ sɛ ɔman no su frɛ Yehowa na ɔboa wɔn, nanso wɔanyɛ saa. Mmom wofii ase ‘domee’ wɔn hene ne wɔn Nyankopɔn mpo. Wo ara hwɛ, Yehowa mmom na wɔde wɔn anibere akɔsoɛ no so. Sɛ asɛm to yɛn anaa yɛkɔ ahohia mu a, anhwɛ a yɛbɛka wɔ yɛn komam sɛ, ‘Enti na Yehowa wɔ he?’\n9. Adɛn nti na Israelfo a wɔwɔ Hesekiel bere so nyaa adwene a ɛnteɛ?\n9 Yennim asɛm no mu nyinaa. Na Israelfo a wɔwɔ Hesekiel bere so nnim Yehowa akwan yiye, enti wɔkae sɛ ‘n’akwan nteɛ.’ (Hes. 18:29) Na wɔakɔyɛ wɔn ho te sɛ atemmufo a wɔredi Onyankopɔn asɛm. Yɛbɛka a, na susudua a wɔn ankasa ayɛ na wɔde redi Yehowa asɛm. Na wɔnte nneɛma ase nwie, nanso kakra a wonim no, na wɔpɛ sɛ wɔde bu Yehowa atɛn. Sɛ yɛnte Bible mu asɛm bi ase anaa biribi si yɛn asetenam na yɛnte ase yiye a, anhwɛ a yɛbɛka wɔ yɛn komam sɛ Yehowa ne yɛn anni no yiye anaa yebesusuw sɛ ‘n’akwan nteɛ.’—Hiob 35:2.\n10. Dɛn na obi yɛ a ɛkyerɛ sɛ ɔredi ɛsa bɔne a Adam twae no akyi?\n10 Ebia yɛbɛprɛ yɛn bɔne anaa yɛn mfomso ato afoforo so. Adesamma ahyɛase pɛɛ na Adam prɛɛ ne bɔne too Onyankopɔn so. (Gen. 3:12) Na Adam nim sɛ, sɛ obu Onyankopɔn mmara so a, obetwa so aba nanso ɔboapa buu so. Owiei na otwaa ne ho prɛ too Yehowa so. Nea na ɔrepɛ akyerɛ ara ne sɛ Yehowa ama no ɔbea bɔne. Ɛsa bɔne a Adam twa too hɔ no na ebinom di akyiri; wodi mfomso a na wɔaprɛ ato Onyankopɔn so. Enti ɛsɛ sɛ yebisa sɛ, ‘Midi mfomso na egyaw me tipae anaa abasamtu a, meka sɛ Yehowa mmara yɛ den dodo?’\n11. Dɛn na yebetumi asua afi Yona hɔ?\n11 Anhwɛ a yebedwen yɛn ho dodo. Bere a Yehowa huu Niniwefo mmɔbɔ na ɔtwee ɔsɛe a anka ɔde reba wɔn so sanee no, anyɛ odiyifo Yona dɛ koraa. (Yona 4:1-3) Adɛn ntia? Ɛbɛyɛ sɛ bere a Yona kaa ɔsɛe no ho asɛm a amma no, ɔtee nka sɛ n’anim agu ase. Na Niniwefo no anu wɔn ho, nanso na nea ehia Yona ne sɛ n’anim bɛba nyam sen sɛ obehu Niniwefo no mmɔbɔ. Anhwɛ a yɛn nso yebedwen yɛn ho dodo ma yɛn koma ahuru ahyɛ Yehowa sɛ awiei no mmaa ntɛm. Ebia yɛde mfe pii abɔ no dawuru akyerɛ nkurɔfo sɛ Yehowa da no abɛn. Eyi yɛ Bible mu asɛm, nanso sɛ nkurɔfo di yɛn ho fɛw a, ebia yɛde yɛn anibere bɛsoɛ Yehowa so.—2 Pet. 3:3, 4, 9.\nDƐN NA YƐBƐYƐ NA YƐN ‘KOMA ANHURU ANHYƐ YEHOWA’?\n12, 13. Sɛ yehu sɛ ɔkwan bi so no yɛrenwiinwii tia Yehowa wɔ yɛn komam a, dɛn na yɛbɛyɛ?\n12 Sɛ yehu sɛ ɔkwan bi so no yɛrenwiinwii tia Yehowa wɔ yɛn komam a, dɛn na yɛbɛyɛ? Kae sɛ nyansa nnim sɛ yɛbɛyɛ saa. Bible bi kyerɛ Mmebusɛm 19:3 ase sɛ: “Onipa a nimdeɛ abɔ no sɛe n’akwan, na ɔde n’anibere kɔsoɛ Yehowa so.” (Byington) Afei momma yɛnhwɛ nneɛma anum a ɛbɛboa yɛn na yɛamfa yɛn anibere ankɔsoɛ Yehowa so.\n13 Mmu Yehowa adamfofa adewa. Sɛ yɛne Onyankopɔn fa adamfo a, ɛbɛboa yɛn na yɛn bo anhuru anhyɛ no. (Monkenkan Mmebusɛm 3:5, 6.) Ehia sɛ yɛde yɛn ho to Yehowa so. Afei nso ɛnsɛ sɛ yɛyɛ yɛn ani so anyansafo anaa yedwen yɛn ho dodo. (Mmeb. 3:7; Ɔsɛnk. 7:16) Sɛ yɛde yɛn ho to Yehowa so a, ɛnde sɛ ɛba sɛ yehyia ɔhaw bi mpo a, yɛremfa yɛn anibere nkɔsoɛ no so.\n14, 15. Dɛn na ɛbɛboa yɛn na nkurɔfo nsɛnkeka ansɛe yɛn gyidi?\n14 Mma nkurɔfo nsɛnkeka nsɛe wo gyidi. Na Israelfo a wɔwɔ Mose bere so no nim paa sɛ Yehowa betumi de wɔn akodu Bɔhyɛ Asase no so dwoodwoo. (Dw. 78:43-53) Nanso amanneɛbɔ a mmarima du no de bae no tuu wɔn koma na ‘wɔankae Yehowa nsa.’ (Dw. 78:42) Sɛ yedwinnwen Yehowa nnwuma ho na yɛkae nneɛma pa a wayɛ ama yɛn a, yɛde yɛn ho bɛfam ne ho denneennen. Ɛba saa a, yɛremma nkurɔfo nsɛnkeka ntoto yɛne Yehowa ntam da.—Dw. 77:11, 12.\n15 Sɛ yenya yɛn nuanom Kristofo ho adwemmɔne nso ɛ? Ɛno nso betumi asɛe yɛne Yehowa ntam. (1 Yoh. 4:20) Bere a Yehowa paw Aaron sɛ ɔsɔfo panyin no, Israelfo nwiinwii. Yehowa faa no sɛ ɔno mmom na wɔrenwiinwii tia no. (Num. 17:10) Ɛnnɛ nso Yehowa nam ebinom so rekyerɛ n’ahyehyɛde no fã a ɛwɔ asase so no kwan. Enti sɛ yenwiinwii tia wɔn a, ɛkyerɛ sɛ Yehowa na yɛrenwiinwii atia no.—Heb. 13:7, 17.\n16, 17. Sɛ yehyia ɔhaw a, dɛn na ɛsɛ sɛ yɛkae?\n16 Kae sɛ ɛnyɛ Yehowa na ɔma yehu amane. Yesaia bere so no, na Israelfo aman afi Yehowa ho, nanso wanto wɔn asaworam. (Yes. 1:16-19) Enti ɔhaw biara a yebehyia no, ɛsɛ sɛ yenya awerɛhyem sɛ Yehowa dwen yɛn ho na wayɛ krado sɛ ɔbɛboa yɛn. (1 Pet. 5:7) Wahyɛ yɛn bɔ sɛ ɔbɛma yɛn ahoɔden de egyina tebea no ano.—1 Kor. 10:13.\n17 Sɛ obi sisi yɛn anaa obu asɛm gu yɛn so sɛnea ɛtoo ɔnokwafo Hiob no a, ɛsɛ sɛ yɛkae sɛ emfi Yehowa. Yehowa kyi nsisi ne atɛnkyea; ɔdɔ trenee. (Dw. 33:5) Ɛsɛ sɛ yenya adwene a Hiob adamfo Elihu nyae no bi. Ɔkae sɛ: “Ɛmpare nokware Nyankopɔn sɛ ɔbɛyɛ bɔne, ne ade nyinaa so Tumfoɔ sɛ ɔbɛyɛ nea ɛnteɛ!” (Hiob 34:10) Ɛnyɛ Yehowa na ɔma yehu amane. Nokwasɛm ne sɛ Bible ka sɛ “akyɛde pa ne adekyɛde a ɛyɛ pɛ biara” fi ne hɔ.—Yak. 1:13, 17.\n18, 19. Adɛn nti na ɛnsɛ sɛ yesusuw bɔne ma Yehowa da? Ma mfatoho.\n18 Nsusuw bɔne mma Yehowa. Onyankopɔn yɛ pɛ na n’adwene korɔn sen yɛn adwene. (Yes. 55:8, 9) Enti ɛsɛ sɛ yɛbrɛ yɛn ho ase na yegye tom sɛ yɛn adwene sua. (Rom. 9:20) Ɛsɛ sɛ yehu sɛ ɛnyɛ asɛm biara na yebetumi ahu mu nokwasɛm nyinaa. Ebia woahu sɛ abebusɛm yi yɛ nokware: “Nea odi kan bɔ ne nkuro yɛ ɔtreneeni, na ne yɔnko ba a, ɔbɛhwehwɛ ne mu.”—Mmeb. 18:17.\n19 Fa no sɛ wo yɔnko berɛbo bi ayɛ biribi, na wudwen ho a ɛnsen wo tirim. Ɛba saa a, wobɛpere wo ho aka sɛ wanyɛ no yiye na woasusuw bɔne ama no? Anaa nea ɛbɛba wo tirim ntɛm ne sɛ w’adamfo no ntumi nyɛ wo bɔne, ɛnkanka sɛ wo ne no abɔ akyɛ a? Yɛn adamfo a ɔnyɛ pɛ mpo, sɛ yɛremfa bɔne nsusuw no a, yɛn soro Agya a n’akwan ne n’adwene korɔn sen yɛn na yɛde bɔne besusuw no?\n20, 21. Adɛn nti na ɛsɛ sɛ yehu baabi a ɔhaw no fi?\n20 Hu baabi a ɔhaw no fi. Adɛn nti na ɛsɛ sɛ yehu baabi a ɔhaw no fi? Asɛm no ne sɛ ɛtɔ da bi a na ɔhaw no fi yɛn ankasa. Sɛ saa na ɛte a, ɛnde ɛsɛ sɛ yegye tom. (Gal. 6:7) Ɛnsɛ sɛ yɛde hyɛ Yehowa. Adɛn nti na nyansa nnim sɛ yɛde bɛhyɛ no? Ma yɛnyɛ mfatoho bi. Yɛmfa no sɛ drɔbani bi reka kar a eguan paa, na bere a oduu kɔɔf bi so no, wanto ne bo ase ɛnna onyaa akwanhyia. Wohwɛ a ɛsɛ sɛ ɔka sɛ nea ɔyɛɛ kar no na wama asɛm ato no? Dabida! Yɛn nso Yehowa ama yɛn hokwan a yɛn ankasa de besi gyinae a yɛpɛ. Nanso wakyerɛ yɛn ɔkwan a yɛbɛfa so asisi gyinae pa. Enti sɛ yedi mfomso a, adɛn nti na ɛsɛ sɛ yɛde kɔto yɛn Bɔfo no so?\n21 Nea yɛreka yi nkyerɛ sɛ yɛn haw nyinaa fi yɛn ankasa mfomso. Bible ma yehu biribi foforo a ɛma yehu amane. Ɛka sɛ ‘asiane to yɛn nyinaa bere a yɛnhwɛ kwan.’ (Ɔsɛnk. 9:11) Nanso ɛnsɛ sɛ yɛn werɛ fi da sɛ Satan Bonsam ne bɔne nyinaa kɔfabae. (1 Yoh. 5:19; Adi. 12:9) Ɔno ne yɛn tamfo, na ɛnyɛ Yehowa!—1 Pet. 5:8.\nFA WO HO FAM YEHOWA HO DENNEENNEN\nYosua ne Kaleb nyaa Yehowa mu gyidi na ohyiraa wɔn (Hwɛ nkyekyɛm 22)\n22, 23. Sɛ asetenam dadwen ama yɛn abam abu a, dɛn na ɛsɛ sɛ yɛkae?\n22 Sɛ wokɔ ahohia anaa amanehunu mu a, kae Yosua ne Kaleb nhwɛso no. Bere a mmarima du no bɛsɛee Israelfo no adwene no, Yosua ne Kaleb de amanneɛbɔ pa bae. (Num. 14:6-9) Wonyaa Yehowa mu gyidi, nanso wɔne Israelfo a aka no wɔɔ ntwɛtwɛdɛ sare no so mfe 40. Yosua ne Kaleb bo fuwii anaa wonwiinwii kae sɛ Yehowa ne wɔn anni no yiye anaa? Dabida. Na wɔwɔ awerɛhyem sɛ Yehowa akwan na eye. Yehowa hyiraa wɔn anaa? Ohyiraa wɔn papaapa! Bere a awo ntoatoaso bɔne no nyinaa wuwui no, wɔn de, wonyaa wɔn ti didii mu kɔɔ Bɔhyɛ Asase no so. (Num. 14:30) Yɛn nso sɛ “yɛampa abaw” a, yebenya Yehowa nhyira.—Gal. 6:9; Heb. 6:10.\n23 Sɛ asetenam dadwen anaa afoforo sintɔ anaa wo ara wo sintɔ ama w’abam abu a, dɛn na ɛsɛ sɛ woyɛ? Dwinnwen Yehowa su a ɛyɛ fɛ no ho. Afei wowɔ hɔ a, twa nneɛma a Yehowa de ahyɛ wo bɔ no ho mfonini. Bisa wo ho sɛ, ‘Sɛ ɛnyɛ Yehowa a, anka m’abrabɔ awie me sɛn?’ Ɛnde, kɔ so fa wo ho fam Yehowa ho denneennen, na mma wo koma nhuru nhyɛ no da!


Dɛn Ne Yerusalem Foforo No?\nKENKAN WƆ Afrikaans Albanian Amharic Arabic Armenian Azerbaijani Baoule Batak (Toba) Bislama Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitumbuka Croatian Czech Danish Dutch English Estonian Faroese Fijian Finnish Fon French Georgian German Greek Gun Haitian Creole Hebrew Hiligaynon Hungarian Icelandic Iloko Indonesian Italian Japanese Kikaonde Kinyarwanda Kirghiz Kiribati Kirundi Korean Kwanyama Lingala Lithuanian Luganda Malagasy Malay Malayalam Maltese Mambwe-Lungu Moore Myanmar Ndebele (Zimbabwe) Norwegian Nzema Ossetian Pangasinan Persian Polish Portuguese Romanian Russian Sango Serbian Serbian (Roman) Seychelles Creole Shona Sidama Sinhala Slovak Slovenian Spanish Sunda Swahili Swedish Tagalog Tatar Telugu Thai Tigrinya Tsonga Tswana Turkish Twi Ukrainian Uruund Venda Vietnamese Welsh Yoruba Zulu\nAsɛm “Yerusalem Foforo” pue wɔ Bible no mu mprenu. “Yerusalem Foforo” no nyɛ kurow ankasa, na mmom egyina hɔ ma Yesu akyidifo nyinaa a wɔbɛkɔ soro akɔka ne ho ne no adi ade wɔ Onyankopɔn Ahenni mu no. (Adiyisɛm 3:12; 21:2) Bible ma yehu sɛ wobetumi asan afrɛ saa kuw yi Kristo ayeforo.\nNneɛma a ebetumi aboa yɛn ama yɛahu Yerusalem Foforo No\nYerusalem Foforo no wɔ soro. Bere biara a Bible no bɛka Yerusalem Foforo ho asɛm no, ɛka sɛ efi soro resian, na abɔfo rebɔ n’apon ho ban. (Adiyisɛm 3:12; 21:2, 10, 12) Afei nso, esiane sɛnea kurow no so pa ara nti, ɛrentumi nyɛ kurow a ɛwɔ asase so. Kurow no tenten, ne tɛtrɛtɛ ne ne ntwemu nyinaa yɛ pɛ. Wutwa ho hyia susuw ne kɛse a, ebia ɛbɛyɛ kilomita 2,200. (Adiyisɛm 21:16) Enti ne sorokɔ bɛyɛ kilomita 560 (akwansin 350), kyerɛ sɛ ɛkɔ sorosoro kodu wim anaa ahunmu.\nYesu akyidifo no mu binom na wɔka bom yɛ Yerusalem Foforo no. Wɔn ne Kristo ayeforo no. Bible frɛ Yerusalem Foforo no ‘ayeforo no anaa Oguammaa no yere.’ (Adiyisɛm 21:9, 10) Oguammaa no gyina hɔ ma Yesu Kristo. (Yohane 1:29; Adiyisɛm 5:12) “Oguammaa no yere,” anaa Kristo ayeforo no gyina hɔ ma Kristofo a wɔne Yesu bɛbom adi ade wɔ soro. Bible de abusuabɔ a ɛwɔ Yesu ne saa Kristofo no ntam no toto okunu ne ɔyere ho. (2 Korintofo 11:2; Efesofo 5:23-25) Afei nso, wɔakyerɛw ‘edin dumien a ɛyɛ Oguammaa no asomafo dumien no din’ wɔ Yerusalem Foforo no fapem no so. (Adiyisɛm 21:14) Saa nsɛm yi boa ma yehu wɔn a wɔka bom yɛ Yerusalem Foforo no ankasa, efisɛ Kristofo a wobenya kwan akɔ soro no, ‘wɔbɛto wɔn asi asomafo ne adiyifo no fapem so.’—Efesofo 2:20.\nYerusalem Foforo no yɛ aban bi fã. Ná tete Yerusalem yɛ Israel ahenkurow. Ɛhɔ na Ɔhene Dawid ne ne ba Solomon, ne wɔn asefo tenaa “Yehowa ahengua so” dii ade. (1 Beresosɛm 29:23) Ná Yerusalem a wɔfrɛ no “kurow kronkron” no gyina hɔ ma Onyankopɔn tumidi. Onyankopɔn nam Dawid asefo so na edii tumi. (Nehemia 11:1) Yerusalem Foforo a wɔsan frɛ no “kurow kronkron” no yɛ nnipa a wɔbɛkɔ akɔka Yesu ho ama ‘wɔadi asase so ahene.’—Adiyisɛm 5:9, 10; 21:2.\nYerusalem Foforo no de nhyira bɛbrɛ nnipa a wɔwɔ asase so. Bible ka Yerusalem Foforo no ho asɛm sɛ “efi Onyankopɔn nkyɛn wɔ ɔsoro resian.” Wei ma yehu sɛ Onyankopɔn nam Yerusalem Foforo no so bɛyɛ nneɛma ama wɔn a wonni soro. (Adiyisɛm 21:2) Saa asɛm yi ma yehu sɛ Yerusalem Foforo ne Onyankopɔn Ahenni a ɔnam so bɛma ‘n’apɛde ayɛ hɔ wɔ asase so te sɛ ɔsoro’ no wɔ abusuabɔ. (Mateo 6:10) Nneɛma a Onyankopɔn pɛ sɛ ɔyɛ ma nnipa a wɔwɔ asase so no bi na edidi so yi:\nObeyi bɔne afi hɔ. “Nkwa nsu asubɔnten” sen fi baabi a Yerusalem Foforo no wɔ no, na ɛboa “nkwa nnua” a ‘ɛsa amanaman no yare’ no. (Adiyisɛm 22:1, 2) Honam fam ne honhom fam ayaresa yi beyi bɔne afi hɔ na ɛbɛma nnipa anya nkwa a ɛyɛ pɛ sɛnea Onyankopɔn bɔɔ ne tirim mfiase no.—Romafo 8:21.\nAyɔnkofa papa bɛba nnipa ne Onyankopɔn ntam. Bɔne ama nnipa ne Onyankopɔn ntam atetew. (Yesaia 59:2) Sɛ Onyankopɔn yi bɔne fi hɔ korakora a, ɛbɛma saa nkɔmhyɛ a edi so yi abam: “Onyankopɔn ntamadan wɔ adesamma mu, na ɔne wɔn bɛtena na wɔayɛ ne man. Na Onyankopɔn ankasa ne wɔn bɛtena.”—Adiyisɛm 21:3.\nAmanehunu ne owu befi hɔ. Onyankopɔn nam n’Ahenni no so ‘bɛpopa wɔn aniwam nusu nyinaa, na owu nni hɔ bio, na awerɛhow ne osu ne yaw nso nni hɔ bio.’—Adiyisɛm 21:4.\nBible Ahonhom Atenae Bible Nsɛmmisa Ho Mmuae\nHwɛ nea ɛma Onyankopɔn Ahenni no sen aban foforɔ biara.\nƐbɛyɛ Dɛn Na Asomdwoe Aba Asase So?\nDɛn Na Ɛbɛma Woate Bible Ase Yiye?


Wimhyɛn Bi Anya Akwanhyia Wɔ Cuba, Na Abusua Bi a Emufo Yɛ Adansefo Awu | JW.ORG Nsɛm a Ɛrekɔ So\nKENKAN WƆ Afrikaans Albanian Armenian Azerbaijani Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Croatian Czech Danish Dutch English Estonian Fijian Finnish French Georgian German Greek Hebrew Hungarian Indonesian Italian Japanese Kinyarwanda Kirghiz Korean Lingala Lithuanian Malagasy Myanmar Norwegian Polish Portuguese Portuguese (Portugal) Romanian Russian Serbian Serbian (Roman) Slovak Slovenian Spanish Swahili Swedish Thai Turkish Twi Ukrainian Vietnamese Yoruba\nWimhyɛn Bi Anya Akwanhyia Wɔ Cuba, Na Abusua Bi a Emufo Yɛ Adansefo Awu\nFida, May 18, 2018 no, wimhyɛn bi a wɔfrɛ no Boeing 737 tui wɔ Havana a ɛwɔ Cuba. Etui no, ankyɛ koraa na ɛkɔhwee ase. Nnipa 113 a na wɔwom no, wɔn mu baako pɛ na onyaa ne ti didii mu. Akwanhyia a ani yɛ nyan sei de, ebi sii ɔman no mu akyɛ pa ara.\nAwerɛhosɛm ne sɛ, nnipa a wowuwui no, na Yehowa Adansefo mmiɛnsa ka ho. (agya bi ne ne yere ne wɔn ba a wadi mfe 22). Ná asafo a wɔwom wɔ Cuba no dɔ wɔn pa ara na na wɔmfa wɔn som nni agorɔ. Wɔyɛɛ wɔn ayi Memeneda, May 26, 2018.\nAsafo mu mpanyimfo rehyɛ anuanom ne abusuafo a ade atɔ wɔn ani no nkuran, na wɔde awerɛkyekyesɛm a ɛwɔ Bible mu reboa wɔn. Atumfoɔ a wɔwɔ hɔ nso ayi wɔn yam de honam fam mmoa ama wɔn. Yɛwɔ awerɛhyem sɛ Yehowa bɛkɔ so ‘akyekye wɔn a wodi awerɛhow nyinaa werɛ’ wɔ mmere a emu yɛ den yi mu.—Yesaia 61:1, 2.\nWo ho nipa bi awu?


Woosta kro ɛne Massachusetts mfinfini donkuo a ɔhwɛ apɔwmuden soɔ, ɛne Massachusetts sukuu pon a ɔsua apɔwmuden ho nsɛm soɔ aka abɔ mu reyɛ abisa bisa afa nipa a ɔte Woosta mpasuaso ha. Botaeɛ a ɛtae abisa bisa yi akyi ne sɛ, wɔn pɛ sɛ wɔ sua biribi ɛfa mframa ne nsanee-yareɛ coronavirus a yɛ san frɛ no covid-19 ho, na ɔhunu sɛnea ne nsunsuansobɔ teɛ ɛwɔ Woosta kuroma soɔ.\nSaa kaseɛbɔ yi bɛ boa pii:\nMpɔwmuden asoɔƐyɛsofoɔ ɛne akuokuo a ɔhwɛ mantamuu nipa soɔ ɛwɔ nteaseɛ a ɛfa nea nipa rekɔ mu ɛne nea nipa a ɔwɔ mpasuaso nyinaa hia.\nMpɔwmuden ayarehwɛfoɔ ɛne mantamuu mpaninfoɔ a ɔhwɛ nipa ho dwumadie yi ɛde nnoɔma regugu akwan mu, na w'asi gyina sɛ ɔbɛ boa nipa a ɔwɔ mpotamuu ha.\nMantamuu mpɔwmuden nhwehwɛmufoɔ ahunu na wɔn ate nea mantamuufoɔ rekɔ mu. Wɔ de wɔn nhwehwɛmu no bɛkyerɛ mpasuaso ne akuokuo bi te sɛ nhwehwɛmufoɔ ɛne aban mpaninfoɔ.\nYɛ de nhwehwɛmu yi bi nso bɛ brɛ wo!\nSaa abisabisa yi wɔ nkyekyɛmu mmienu:\nNea ɛdi kan no bisa nsɛmfua bi te sɛ mframa-yadeɛ covid-19 ho nsunsuansobɔ ne ne nhwehwɛmu. Mpo sɛ nyaa nsunsuanso biara a, wo anoyie hia yɛn paa ara.\nNea ɛtɔ so mmienu nso bisa nsɛmfua fa sɛnea mframa-yadeɛ covid-19 yi asankae wo asetena mu, nnoɔma bi te sɛ w'adwumayɔ mu ne wo adwendwene apɔwmuden ho.\nSaa mmisabisa yi, nea ɛnyɛ nie:\nWo apɔwmuden so hwɛ, ɛne Ɛho adeyɛ.\nMframa-yadeɛ COVID-19 ho nhwehwɛmu ɛne apɔwmuden ho nsɛnsɛm a ɛka ho.\nSɛ wo refua saa nsɛmbisa yi ano a, nkyerɛ sɛ wo bɛ nya biribi anaa mmoa afiri yɛn hɔ.\nNsɛm a wo ne yɛn bɛkyɛ no, yɛ bɛ bɔ no tɔfa aka nsɛmfua ahorow a yɛ bɛ nya afiri afofro nso hɔ. Na ɛmom, wɔn din ne neɛ ɛbɛ yi wɔn to adi deɛ, yɛn mfa nka nsɛmbisa tɔfa ne ho bi.\nYɛ hyɛ nipakuo a ɔwɔ Woosta mpotamuu bi sɛ Grafton, Holden, Lɛsta, Milbɛri, Shrewsbɛri, Boylston Atɔeɛ, nkuran sɛ wɔn mmoa yɛn na wɔn nyi saa nsɛmfua yi ano. Wo nsuahunu ɛhia paa!\nSɛ wo mia ɛha yi a, ɛkyerɛ sɛ wo pene so sɛ yɛ de wo nsɛm no bɛka ho.\nKyerɛ sɛ nea wo ho teɛ ɛnɛ.\nMe ho dodo me\nMe te apɔ paa\nSɛ wo yare saa yaredɔm yi bi a, GYAE na firi saa afidie yi so na frɛ 911 wɔ ahomatrofoso.\nWo koko tae yɛ wo ya\nWo homee mo yɛ den\nAnisobirieɛ anaa ɛtire a ɛmu yɛ wo hare\nWo kasa a ayɛ naa\nWo ntumi nsɔre mfiri mpa so


Забур 49 CARS - Nnwom 49 ASCB\n1Nnipa nyinaa, montie;\nmonyɛ aso, mo a mowɔ ewiase yi mu nyinaa,\n2deɛ ɔyɛ abomfiaa ne deɛ ɔdi mu,\nadefoɔ ne ahiafoɔ nyinaa.\nnsɛm a ɛfiri mʼakomam bɛma nhunumu.\n4Mɛbrɛ mʼaso ase atie abɛbusɛm;\nna menam sankubɔ so bɛte aseɛ ama makyerɛ abɛbusɛm no ase.\n5Adɛn enti na ɛsɛ sɛ mesuro nna bɔne,\nɛberɛ a amumuyɛfoɔ adaadaafoɔ atwa me ho ahyia,\n6wɔn a wɔde wɔn ho to wɔn ahonya soɔ\nna wɔde wɔn adedodoɔ hoahoa wɔn ho?\n7Onipa biara rentumi nnye nʼankasa nkwa\nna ɔrentumi mfa mpata biara mma Onyankopɔn.\n8Nkwa ho mpata boɔ yɛ den,\nsika biara rentumi ntɔ,\na ɔrenhunu porɔeɛ.\n10Obiara nim pefee sɛ anyansafoɔ wu;\nsaa ara na nkwaseafoɔ ne agyimifoɔ nso wuo\nna wɔgya wɔn ahonya hɔ ma afoforɔ.\n11Wɔn adamena bɛyɛ wɔn afie afebɔɔ.\nƐhɔ na wɔbɛtena awoɔ ntoatoasoɔ kɔsi ɛberɛ a ɛnni awieeɛ mu,\nwɔn din a wɔde totoo nsase so nyinaa akyi.\nɔte sɛ mmoa a wɔwuo no ara.\n13Yei ne deɛ ɛda hɔ ma wɔn a wɔgye wɔn ho die,\nne wɔn akyidifoɔ a wɔfoa wɔn nsɛm soɔ.\n14Wɔte sɛ nnwan na wɔbɛkɔ damena mu,\nna owuo de wɔn bɛyɛ nʼaduane.\nTeneneefoɔ bɛdi wɔn so anɔpa;\nwɔn onipadua bɛporɔ wɔ damena mu,\nna wɔne wɔn adan akɛseɛ no ntam kwan bɛware.\n15Nanso, Onyankopɔn de ne tumi bɛgye me afiri damena mu;\n16Sɛ onipa nya ne ho a, mma ɛnha wo;\nna sɛ ne fie anigyeɛ yɛ bebree a, mma no nha wo;\n17ɛfiri sɛ, sɛ ɔwu a, ɔremfa hwee nkɔ,\nnʼanimuonyam ne no renkɔ amena mu.\nɛfiri sɛ wɔkamfo nnipa ɛberɛ a wɔdi yie,\nwɔn a wɔrenhunu nkwa hann ara da no.\n20Onipa a ɔwɔ ahonya na ɔnni nhunumu no,\nɔte sɛ aboa a ɔwuo.\nASCB : Nnwom 49


07 June 2013 Twi Online\nFriday Sermon: Humility: A pre-requisite for patience and prayers - 7th June 2013 - Ashanti Twi Translation.\nƐFIADA NYAMESƐM: Ɔsanaa Bosome da a ɛtͻ so 7, wͻ afe 2013\n(Summary of Friday sermon 7th June 2013 – Ashanti Twi Translation)\nAHOBRASEƐ: DEƐ EDI ABOTERƐ NE ASƆREYƆ MU AKOTENE.\n“Na monfa aboterɛ ne Asͻreyͻ nhwehwɛ mmoa; na ampa ara sɛ saa adeɛ yi yɛ den gyesɛ wͻnom a wͻwͻ honhom mu ahobraseɛ. Nkurͻfoͻ no a wͻnim pefee sɛ wͻbɛhyia wͻn Awurade no, na wͻn adwene da so sɛ Ne nkyɛn na wͻbɛsan akͻ no” (2: 46-47).\nAnsa na yɛbɛnya honhom mu ahobanbͻ no, nsɛmpͻ titire a saa kyɛfa yi, ne deɛ ɛka ho bi wͻ Kur’aan no mu, twe y’adwene kͻ ahobraseɛ so. Fapem a ɛwͻ mmra a yɛbɛtumi abɛn Nyankopͻn no yɛ ahobraseɛ. Anaa sɛ yɛbɛtumi aka sɛ, sɛ yɛdi Nyankopͻn mmra so a, eboa ma yɛnya ahobraseɛ, na saa suban wei na edua ogyidin mu wͻ aberɛ a ͻbɛdi Nyankopͻn mmra nsɛm no so.\nYɛkae “Na ɛma wͻn ahobraseɛ no kͻ soro” (17:110), Bͻhyɛ Mɛsia (ANN) no aka sɛ, Nyankopͻn asɛm no boa ma ahobraseɛ ne ahodwoͻ tena wͻn mu. Sɛ ogyidini ka sɛ, ͻgye Nyame di na ͻkan Nyame asɛm na ͻka sɛ ͻde bͻ ne bra a, wei ntumi nwie pɛyͻ mma no, gyesɛ ͻyɛ ahobraseɛ na ͻsan wͻ tema anaa sɛ, sɛ ͻwͻ ahobraseɛ mpo a, ɛwͻ sɛ ne suban ne ne Nyamesom kͻ nkan na ɛsan di mu. Nyame akͻmhyɛfoͻ aba Ewiase abɛka saa botaeɛ wei na wͻsan da wͻn subanpa no adi de ɛno di yɛn anim. Ɛwͻ akͻmhyɛfoͻ nyinaa mu no, nhwɛsoͻ a ɛdi mu yɛ Ɔkͻmhyɛni Kronkron (NNN) no abrabͻ pa ne nhwɛsoͻdeɛ a ͻde gyae yɛn no.\nBͻhyɛ Mɛsia (ANN) no aka sɛ, Nyankopͻn Kokroko No yɛ Mmͻborͻhufoͻ ne Abadaeɛfoͻ daa. Ɔhwɛ nipa so wͻ akwan biara so na Ɔsan nso hu no mmͻbͻ. Ɛyɛ Ne mmͻborͻhunu nti na Ɔsomaa N’akͻmhyɛfoͻ ne N’asomafoͻ sɛdeɛ ɛbɛyɛ a wͻ bɛgye nipa afiri bͻne a ɛwͻ Ewiase yi mu. Ahomasoͻ yɛ ͻhaw a ɛyɛ hu paa yie. Ɛde sunsum mu wuo ba nipa a ɛte ne mu no. Menim yie sɛ, saa ͻhaw yi so sene awudie. Ahomasoͻni biara bɛyɛ Ɔbonsam nua ɛfiri sɛ ɛyɛ ahomasoͻ na ɛguu Ɔbonsam ɛnim ase no. Enti ɛyɛ asuadehunu ma ogyidini sɛ ͻnnya ahomasoͻ biara wͻ ne mu.\nDeɛ ɛtͻ so biem, ɛwͻ sɛ ͻnya ahobraseɛ, abadaeɛ ne subanpa. Nyankopͻn akͻmhyɛfoͻ no nka wei ho, ɛfiri sɛ wͻn wͻ ahobraseɛ ne abadaeɛ soronko ɛsene nkaeɛ no na suban yi wͻ Ɔkͻmhyɛni Kronkron (NNN) mu. Obi busaa Ɔkͻmhyɛni Kronkron (NNN) n’akyidifoͻ no mu baako kwan korͻ a Ɔkͻmhyɛni (NNN) no de no faa so. Ɔbuaa sɛ, nokorɛ ne sɛ Ɔkͻmhyɛni (NNN) somm no sene deɛ n’akoa no somm no. “O! Allah hyira Muhammad ne Muhammad akyidifoͻ nyinaa na dom no nhyira ne ahobanbͻ. Wei ne suban a ɛyɛ nhwɛsoͻ ne ahobraseɛ. Ɛyɛ nokorɛ sɛ deɛ obi di akyire no mpɛm pii no ɛyɛ wͻn a wͻsom no a wͻwͻ nenkyɛn mmerɛ nyinaa no. Enti sɛ obi pɛ sɛ ͻhunu obi abadaeɛ, ahobraseɛ, fakyɛ ne nteaseɛ a, yɛbɛtumi ɛhunu wͻ ne mu (Nkyerɛaseɛ firi Malfuzat Vol.8, Pg.101).\nWei ne nhwɛsopa a ɛwͻ sɛ Muslimfoͻ no di akyire. Sɛ Kur’aan no hyɛ yɛn sɛ yɛndi Nyankopͻn mmra no so a, nhwɛsopa no da adi wͻ Ɔkͻmhyɛni Kronkron (NNN) mu. Yɛhwɛ ne som gyinaberɛ a, Nyankopͻn aka sɛ ͻnka sɛ ne som no yɛ Nyame dea na w’anhwehwɛ biribiara amma ne ho wͻ berɛ a ͻresom Nyame no. Wͻ Kur’aan mu no, Nyankopͻn ka sɛ “Ka sɛ, m’asͻreyͻ ne m’afͻrebͻ ne me nkwa ne me wuo nyinaa yɛ Allah dea, ewiase ahodoͻ no Awurade no (6:163). Edi mu ma no ba no sɛ, obiara ni hͻ gyesɛ Ɔkͻmhyɛni Kronkron Muhammad (NNN) na ͻtumi duruu hͻ. Nyankopͻn ka aboterɛ ho nsɛm. Na wͻmmfa saa adeɛ no mma obiara gyesɛ nkurͻfoͻ a wͻgyina pintinn, na wͻmmfa mma obiara ggyesɛ wͻnom a wͻwͻ kyɛfa kɛseɛ wͻ mudie mu (41:36).\nSɛ yɛkenkan wei fa Ɔkͻmhyɛni abrabͻ ho a, yɛhunu ne nhwɛsoͻ a ɛsene obiara ɛwͻ ͻhaw ne amaneɛ mu, amaneɛ ne ͻhaw a ͻno ankasa faa mu ne amaneɛ ne ͻhaw a kuro no yɛ de tiaa no. Ɔdaa aboterɛ soronko wͻ Taif, ɛsan gyee kuro no firi ͻsɛeɛ mu, mpo na Onyankopon ama no kwan sɛ ͻbɛsɛe kuro no. Deɛ ɛteɛ ne sɛ, mpo na w’adi dɛm no na atuturafoͻ a wͻwͻ Taif no, ͻkaa sɛ daabi da. Na wͻn ateetee no akyɛ, wͻ berɛ a ͻno ankasa akyidifoͻ ka kyerɛɛ no sɛ, ͻmbͻ mpaeɛ ntia nkurͻfoͻ kuo bi no, ͻbͻͻ mpaeɛ srɛɛ ahobanbͻ maa saa nkurͻfoͻ no na ͻka kyerɛɛ n’ekyidifoͻ no sɛ wͻnya aboterɛ, san kyerɛɛ wͻn sɛ, wͻn akatua nyɛ sɛ ͻbɛbͻ mpaeɛ atia wͻn, na mmom ͻbͻ mpaeɛ ma wͻn ahobanbͻ na wͻsan da aboterɛ soronko adi. Ɔkͻhyɛni (NNN) no ahobraseɛ nhwɛsoͻ yɛ adansedie wͻ kwan bi so.\nWei nti na Bͻhyɛ Messia (ANN) no ka sɛ, Yɛama yɛn nhwɛsoͻ pa a yɛbɛtumi abɛn Nyame Kokroko No. Ɛna Nyankopͻn ahyɛ yɛn sɛ yɛndi so na W’asan ama yɛn nkyerɛkyerɛ ahodoͻ na W’asan aka sɛ sɛ yɛdi so a yɛbɛbɛn No yie. Yɛhwɛ saa nkyerɛkyerɛ wei ne suban pa yi a, Nyankopͻn asan akyerɛ ɛho hia a ɛhia. Ansana yɛbɛbɛn No no, gyesɛ yɛnya ahobraseɛ ne aboterɛ. Yɛbɛtumi anya wei wͻ berɛ a yɛbɛdi suban pa a onipa no a, ͻka kyerɛɛ obi a na ͻhyɛ n’ase no sɛ ɛmma biribiara ɛnha no ɛfiri sɛ ͻno nso yɛ nipa te sɛ ͻnoara a ͻnom ne nna nufusuo na ne nna dii aduane korͻ yi ara na ͻsan bͻͻ bra te sɛ nipa kann ara.\nKyɛfa a me kenkan no kanee no kyerɛ sɛ yɛrefa ahobraseɛ ne ɛkwan a yɛbɛtumi abɛn Nyame. Y’aka sɛ ansa na yɛbɛbɛn Nyankopͻn no gyesɛ yɛnya ahobraseɛ soronko. Ɛno nna nkyɛn, obiara ntumi ni Nyankopͻn mmra so sɛ w’anhwehwɛ Nyame hͻ adom wͻ ahobraseɛ mu a. Nyankopͻn nkyerɛkyerɛ wͻ Kur’aan mu no kͻ ma ahyidifoͻ wͻ mmra no mu ne wͻn a w’atwa mu no abakͻsɛm. Biribiara a ɛwͻ Kur’aan no mu no yɛ afutusɛm ma agyidifoͻ. Enti atufo fa ahobraseɛ ɛne kwan a yɛbɛfa so abɛn Nyankopͻn. Gyesɛ yɛnya gyidie sɛ, “Na hwehwɛ mmoa” sɛ y’ante aseɛ a yɛrentumi nnyɛ ahoteefoͻ. Ɛne gyidie “Na hwehwɛ mmoa” fa abadaeɛ ne ahobraseɛ na ɛnam saa anisuadehunu a obi wͻ anaa ͻno ankasa suban ntumi mma obi nnya nhyira gyesɛ, Nyame hͻ nhyira na ɛyɛ Nyankopͻn hͻ adom ɛna ɛsan yɛ Nyame adom nkoa na ɛbɛtumi ama yɛn Ewiase ne yɛn wuo akyi abrabͻ a edi mu. Ɛwͻ sɛ yɛde ahobraseɛ bͻ mpaeɛ kyerɛ Nyankopͻn sɛ “O! Nyankopͻn fa W’ahummͻborͻ ne W’adom bra bɛboa yɛn na kyerɛ yɛn kwan a ɛsͻ W’ani na kyerɛ yɛn kwan a yɛbɛfa so asom Wo ne aboterɛ a W’ani bɛsͻ. Y’aka sɛ, sɛ worehwehwɛ Nyankopͻn hͻ mmoa wͻ saa nhyira yi ho a, ɛnneɛ kyerɛ ahobraseɛ na to w’aboterɛ mu.\nKasapͻ “Sabr” (Arabic kasa a ɛgyina hͻ ma aboterɛ) ne sɛ wode gyidie bɛfa ͻyaw mu a wo nkasa ho. Sɛ w’ani bɛsͻ deɛ Nyankopͻn pɛ, na w’asͻ deɛ ɛbɛba w’akwan nyinaa mu. Sɛ obi bɛkuta na w’ada ne animuonyam adi ɛne gyidie a ͻwͻ wͻ Nyame mu wͻ tebea biara mu. Sɛ yɛbɛbͻ y’animuonyam anaa diberɛ ɛne yɛn gyidie a yɛwͻ wͻ Nyame mu ho ban wͻ kwan biara so, na y’atwe yɛn ho abata Onyankopͻn ho na y’anya gyidie wͻ Ne mu na y’anya aboterɛ wͻ Ne nkyerɛkyerɛ mu. Nyankopͻn aka sɛ, wei yɛ aboterɛ tebea sɛ yɛma y’ani kͻ ho a ɛbɛma yɛn anya Nyame hͻ nhyira. Nyankopͻn mpo nokorɛ gyidifoͻ dabiarada. Sɛ obi de ne werɛ hyɛ Nyankopͻn mu a, Nyankopͻn hyira saa aboterɛni no. Deɛ ɛteɛ biara no, aboterɛ nkyerɛ sɛ yɛbɛtwe yɛn ho afiri ho. Na mmom ɛwͻ sɛ yɛma y’ani kͻ asͻreyͻ ho ɛna asͻreyͻ nso kyerɛ mpaebͻ, Nyame nkaekae, yɛdane y’ani hwɛ Nyankopͻn na yɛdane y’ani akyerɛ Ɔno nkoara wͻ ahobraseɛ mu na y’ahwehwɛ Ne hͻ adom.\nObi a ͻndwene ewiase ho bɛtumi ama n’ani akͻ asͻreyͻ ho, na obi a ͻndi ntrͻ anaa ͻnnyɛ ͻdaadaafoͻ. Obi a ͻnni saa abͻdin yi asͻreyͻ ndi mu. Nyankopͻn nhwɛ saa nnipa no. Nyankopͻn ani wͻ obi a ͻwͻ ahobraseɛ ne abadaeɛ ne deɛ ͻne Nyame di nkutaho. Mmerɛ a yɛwͻ mu no, Nyankopͻn ayi Bͻhyɛ Messia (ANN) no, na W’aka akyerɛ no sɛ, Ɔpɛ n’ahobraseɛ. Ɛnam saa ahobraseɛ yi so na ɛbue ɛkwan maa no tuu mpͻn no. Sɛ obi pɛ sɛ ͻyɛ wei a, na ͻpɛ sɛ ͻka aboterɛ aduaba no hwɛ a, na yɛ gye ne mpaebͻ tomu a, ɛnneɛ ɛho hia sɛ ͻdane n’ani hwɛ Nyankopͻn wͻ aboterɛ ne ahobraseɛ mu. Wei ne deɛ ɛbɛbͻ yɛn ho ban ɛfiri Ɔbonsam nsa mu. Na wei ne deɛ ɛbɛhyɛ yɛn gyidie mu kena na ama yɛn sunsum mu nkutahodie nso akͻ soro.\nƐmma yɛn nndwene sɛ ansa na yɛbɛnya ahobraseɛ no ɛyɛ mmrɛ. Ɔhaw ne amaneɛ pii wͻ mu. Ewiase yi mu afɛɛfɛdeɛ ne adufudipɛ mma obi mbrɛ ne ho ase, sɛdeɛ kyɛfa no ka no “Wei yɛ den”. Ahobraseɛ yɛ adeɛ a ɛyɛ duru na ɛnda fͻm sɛ yɛbɛnya na afei nso neɛma pii si yɛn ho kwan firi ho. Ɛwͻ sɛ yɛkae sɛ Nyankopͻn pɛ sɛ Ne nkwa bɛda aboterɛ adi na wͻn bɛsom No yie wͻ deɛ ͻndwene biribiara ho gyesɛ Nyame nkoara. Afei nso, Ɔno ankasa aka sɛ, wei nyɛ mmrɛ na wo nsa ntumi nka wͻ berɛ a N’adom nka ho. Enti ɛwͻ sɛ obiara dane n’ani hwɛ Nyame na ͻhwehwɛ Ne hͻ adom, na wei nso bɛba mu wͻ berɛ a ͻkͻ Nyankopͻn nkyɛn wͻ ahobraseɛ mu ne gyidie mapa mu. Na Ɔno nkyɛn na wͻbɛkͻ.\nƆkͻmhyɛni Kronkron (NNN) abrabͻ kronkron no, ɛnni ho kwan sɛ obi hwɛso de bͻ bra wͻ berɛ a ͻno ankasa pɛ. Na mmom, ɛwͻ sɛ yɛde bͻ bra ɛnam ne dͻ soronko a yɛwͻ ma no, ne ͻdͻ a ahyɛ y’akoma mu na yɛsua n’abrabͻ pa no. Wei ne tebea a ɛma ogyidini bɛyɛ ogyidini mapa. Ɛna Nyankopͻn aka sɛ obi a ͻdi saa nhyira yi so no ɛnneɛ Nyankopͻn bɛdͻ no na afei ͻbɛ nya anisoadehunu wͻ “Na Ne nkyɛn na wͻbɛsan akͻ” mu. Sɛ yɛbͻ mpaeɛ kyerɛ Nyankopͻn na yɛdwene sɛ Ɔwͻ tumi wͻ biribiara so na yɛnso yɛndwene deɛ ɛho nhia a yɛka ho na yɛpɛ sɛ Ɔtie yɛn mpaebͻ na Ɔdom yɛn ahobraseɛ dea, ɛnneɛ na yɛmmͻ mmͻden gyina pintinn wͻ y’aboterɛ ne y’asͻreyͻ mu. Yɛbͻ mpaeɛ kyerɛ Nyame sɛ Ɔnfa nkyɛ yɛn sɛ, yɛn mpaebͻ, yɛn brɛ anaa y’ahobraseɛ bɛyɛ basaa, saa dean a y’ahobraseɛ no daadaa yɛn. Yɛbͻ mpaeɛ sɛ yɛmfa yɛn nka wͻn a wͻwͻ ahobraseɛ a Ɔkͻmhyɛni Kronkron (NNN) aka sɛ ɛnam wͻn ahobraseɛ nti, Nyankopͻn ama wͻn so kͻ Ɔsoro ahenman a ɛtͻ so nson no mu.\nYɛbͻ mpaeɛ sɛ yɛbɛtumi abͻ bra wͻ kwan a Ɔkͻmhyɛni Kronkron (NNN) ne n’akyidini pɛ sɛ yɛtena no ɛna yɛn nso bɛtumi aduru baabi a Bͻhyɛ Messia (ANN) no de too hͻ maa ne Jama’at no. Bͻhyɛ Mɛsia (ANN) aka sɛ, yɛn Jama’at no ma y’adwene mmra nsɛm a, sɛ obi wͻ bͻne ketewaa bi mu a, sɛdeɛ ɛsua no, ɛde nipa korͻ no kͻ bͻne kɛseɛ mu. Saa suban a ɛyɛ ͻhaw no nyinaa bɛyɛ onipa korͻ no suban na ɛbɛyɛ den sɛ ͻbɛgyae. Onipa a ͻyɛ ahobrasefoͻ na wͻnom nnya ahomasoͻ su a wͻbɛ yɛ ahomasoͻ. Obi ntumi nnyi saa adeɛ ɛnfiri hͻ gyesɛ saa nipa no dwene ne ho sɛ wͻsua wͻ Nyankopͻn kwan so. Kabir ɛka no nokorɛ mu sɛ: Ɛyɛ paa sɛ yɛwͻ fͻm na ɛwͻ sɛ yɛkyea yɛn ho. Sɛ anka yɛ woo yɛn wͻ gyinaberɛ a ɛkron so a, anka ɛbɛyɛ deɛn na y’ahunu Onyankopͻn. Ɛne sɛ, da Nyankopͻn ase sɛ yɛ woo yɛn wͻ abusua a wͻwͻ ahobraseɛ mu. Sɛ anka wͻwoo yɛn wͻ abusua a wͻwͻ sika mu a, anka yɛnhunu Nyankopͻn. Sɛ nkurͻfoͻ bi de wͻn nananom ahoahoa wͻn ho a, Kabir yɛ naasefoͻ ɛma ne baabi a wͻnom firi a ɛwͻ fͻm. Ɛwͻ sɛ nipa hunu ne ho sɛ ͻwͻ fͻm na ͻhunu ne ho sɛ ͻnyɛ obiara.\nSɛ obiara ɛmfa ho ne sɛdeɛ n’asefoͻ ɛnya ne su ne bi wͻ kwan bi so anaa foforͻ bi, na yɛnfa no sɛ ͻwͻ tema bi a, ɛnneɛ ɛkwan biara so no ͻbɛhunu ne ho sɛ ͻnyɛ obiara na ͻsan nso wͻ fͻm. Onipa ntumi ɛnya Onyankopͻn ahenman mu kwan gyesɛ ͻda suban pa bi adi kyerɛ mpaninfoͻ sɛ wͻyɛ mmaa anaasɛ wͻyɛ mmeema a wͻhia mmoa, sɛ ͻbɛyɛ anaa sɛ wͻbɛtrɛ mu akͻ nipa a ͻfiri abusua pa bi mu na gyesɛ wͻbͻ ne ho ban ɛfiri ahomasoͻ biara ho.\nƐnsesaeɛ ketewaa bi bɛtumi asesa suban pa ama no abɛyɛ suban bͻne. Onyankopͻn abue ɛpono a ɛkͻ papa ho nkoara na ɛde ama N’abͻdeɛ na ɛno ne mpaebͻ. Sɛ obi wura saa pono wei mu na sɛ ͻresu srɛ Nyankopͻn a, Wͻde ahoteɛ kata ne so na Ɔdom no kɛseyͻ ma no kͻ ba sɛ ͻtwe ne ho firi ɛnoͻma biara a ɛho nhia ho. Adɛn nti na sɛ nipa gye Nyankopͻn di wie a, ͻntwe ne ho mfiri bͻne ho? Ampa ara sɛ, tebea bi wͻ nipa mu a ɛma yɛpo Nyankopͻn na ɛmma no ɛnnya gyidie a ɛwie pɛyͻ na ɛsan di mu. Anyɛ saa a, sɛ anka ͻnim sɛ Onyankopͻn wͻ tumi a anka Ɔbɛtumi de asɛe no prɛko pɛ a, anka ɛbɛyɛ deɛn na w’ayɛ bͻne? Hadith ka ma yɛte aseɛ sɛ, ͻkrͻmfoͻ biara nwia adeɛ wͻ aberɛ a ͻyɛ gyidini mapa na saa ara nso na ͻdwamamͻfoͻ biara nso mmͻ adwaman ɛwͻ ne gyidie mu. Ansaana obi bɛtumi atwe ne ho afiri adwene bͻne ho no, gyesɛ w’ahunu sɛ Onyankopͻn asotweɛ no te sɛ ayerɛmo a ɛsɛe te sɛ ogya. Saa aberɛ no na Onyankopͻn Kɛseyͻ no ba y’akoma mu.\nƐne sɛ ɛnkwagyeɛ wͻ honhom mu nimdeɛ mu. Ɔdͻ mu yɛ den wͻ honhom mu. Enti ɛho hia paa yie sɛ yɛhunu wei wͻ honhom mu. Ɛnoͻma mienu a ɛma ͻdͻ mu yɛ den ne; ahoͻfɛ ne adom. Ɛbɛyɛ dɛen na obi adͻ obi a ͻnim n’ahoͻfɛ ne n’adom a ɛfiri Onyankopͻn hͻ? Ɛne sɛ Onyankopͻn ka sɛ “nanso wͻnnhyɛne ahenman turo no mu kͻpem sɛ yoma bɛwura panneɛ ani-tokuro mu (7:41). Ɛkyerɛ sɛ, atiafoͻ no ɛnwura ͻsoro ahenman no mu kͻsi sɛ yoma bɛwura panneɛ ani-tokuro mu. Animdifoͻ akyerɛ saa kyɛfa yi mu saa pɛpɛɛpɛ.\nMe ka sɛ, deɛ ͻrehwehwɛ nkwagyeɛ no nni neho so. Ɛwͻ sɛ yɛtene yɛho ma no kͻ ba sɛ yɛbɛtumi awura panneɛ ani-tokuro no mu ɛwͻ honhom mu. Sɛdeɛ ewiase apɛdeɛ ne pɛsɛmenkomenya no ɛntumi ɛmfa Shariah mmra kwan ɛnkͻ ͻsoro ahenman mu no. Si wopͻ wͻ ewiase apɛdeɛ no kwan ho na suro Onyankopͻn na wei so na wobɛtumi afa so anya nkwagyeɛ wͻ awieɛ no na ɛbɛma wo akͻ ͻsoro ahenman mu (Nkyerɛaseɛ firi Malfuzat Vol.15, Pg.437-439).\nMa yɛn Jama’at ne Ahmadiyyani biara ɛnduru saa gyinaberɛ a ɛyɛ abadaeɛ ne ahobraseɛ, baabi a y’aboterɛ ɛyɛ ne yɛn Nyamesom nso yɛ na Ɔntie yɛn. Y’aboterɛ ne yɛn mpaebͻ so aba pa wͻ yɛn wuo akyi ne ewiase yi so wͻ kwan a ewiase no bɛhunu sɛ yɛyɛ Jama’at a Bͻhyɛ Mɛsia (ANN) no de aba. Jama’at a wͻn brɛ wͻn ho ase ma Nyame, yɛ wͻn asɛdeɛ som No, na wͻdi Ne nkyerɛkyerɛ no so wͻ ahobraseɛ mu. Ɛyɛ Jama’at a wͻhwehwɛ Nyame hͻ animonyam na wͻde aboterɛ ne mpaebͻ de nsesaeɛ ne nsakraeɛ bɛba ewiase. Ewiase no nhunu mmerɛ a ɛyɛ ͻhaw ne amanehunu. Ɛyɛ Nyame na Ɔwͻ tumi wͻ biribiara so na Ɔbɛtumi asɛe atamfo no ɛmfa ho ne akodeɛ a wͻwͻ. Berɛ a ewaise no bɛhunu wei no, ɛbɛma wͻn aka sɛ, wei ne agyidifoͻ kann a yɛbɛtumi ɛhunu Nyame ɛwͻ wͻn mu na wͻn anya Nyankopͻn hͻ dͻ. Wei ne nkurͻfoͻ a wͻbɛtumi akyerɛ ewiase akwan a yɛbɛtumi ahunu Nyame. Nyankopͻn ma yɛn nyinaa duru saa mpɛnpɛnsoͻ yi daa. Sɛdeɛ Bͻhyɛ Messia (ANN) no aka no, yɛn nyinaa mfa ahobraseɛ kwan so na yɛn to yɛn dͻ a yɛwͻ ma Nyame no mu sɛdeɛ ɛbɛyɛ a yɛbɛnya nkwagyeɛ wͻ yɛn wuo akyi.\nMo ma yɛmmͻ mpaeɛ mma Ahmadiyyafoͻ a wͻwͻ Pakistan, ɛfiri sɛ tebea a wͻwͻ mu no yɛ den. Nyankopͻn nto wͻn gyidie mu na Ɔndom wͻn wͻ sunsum mu nteaseɛ. Pakistan Ahmadiyyafoͻ nso mmͻ mpaeɛ ma wͻn ankasa gyidie sɛdeɛ ɛbɛyɛ na wͻbɛnya gyidie nto mu. Nyame mma obiara ntumi mbɛn No. Amen!


Yohane Adiyisɛm 13 - Nkwa Asem (NA-TWI) | Biblica\nYohane Adiyisɛm 13 - Nkwa Asem (NA-TWI)\nYohane Adiyisɛm 13\nMmoa abien bi\n1Afei mihui sɛ aboa bi apue ɛpo no mu reba. Na ɔwɔ mmɛn du ne ti ason a, na ahenkyɛw hyehyɛ mmɛn no biara so a, nsɛmmɔne din bobɔ ti no ho. 2 Aboa a mihuu no no, na ɔte sɛ ɔsebɔ a ne nan te sɛ sisi, na n’ano nso te sɛ gyata. Ɔwɔ no de ɔno ankasa ne tumi ne n’ahengua ne ne tumi nyinaa maa aboa no.\n3 Mihui sɛ wɔapira ne ti no baako a ayɛ sɛ wɔrentumi nkum kuru no, nanso na kuru no awu. Aboa no ho yɛɛ wiasefo nyinaa nwonwa, enti wotu dii n’akyi. 4 Nnipa nyinaa som ɔwɔ no efisɛ, ɔde ne tumi nyinaa ama aboa no. Wɔsom aboa no nso kae se, “Hena na ɔte sɛ aboa no? Na hena na obetumi ne no ako?”\n5 Wɔmaa aboa no kwan ma ɔkaa nsɛmmɔne akɛseakɛse, na wɔmaa no kwan ma onyaa tumi abosom aduanan abien. 6 Ofitii ase domee Onyankopɔn, ne din, baabi a ɔte ne wɔn a wɔte soro nyinaa. 7 Wɔmaa no kwan ma ɔne Onyankopɔn nkurɔfo koe sɛ obedi wɔn so. Na wɔmaa no mmusuakuw ne nkurɔfo ne kasa horow ne aman nyinaa so tumi. 8 Nnipa a wɔte asase so nyinaa bɛsom no a, ase kyerɛ sɛ, obiara a wankyerɛw ne din ansa na wɔrebɔ wiase anhyɛ ateasefo nhoma a ɛwɔ Oguammaa a wokum no no mu no.\n9 “Tie, wo a wowɔ aso, betie. 10 Obiara a ɛsɛ sɛ wɔkyere no no, wɔbɛkyere no. Obiara a ɛsɛ sɛ wokum no nkrante ano no, wobekum no. Eyi mu boasetɔ ne gyidi ho hia Onyankopɔn nkurɔfo.”\n11 Afei mihuu aboa foforo a ɔrepue afi asase mu. Na ɔwɔ mmɛn abien te sɛ oguammaa, nanso na ɔkasa te sɛ ɔwɔ. 12 Osi n’ananmu di tumi te sɛ aboa a odi kan no pɛ na ɔma asase ne ɛso nnipa som aboa a odi kan no a n’apirakuru no awu no. 13 Aboa a ɔto so abien yi yɛɛ anwonwade akɛse bebree. Ɔmaa ogya fi soro baa asase so wɔ nnipa nyinaa anim. 14 Na ɔnam anwonwade a wɔmaa no ho kwan yɛe wɔ aboa a odi kan no anim no so daadaa nnipa a wɔte asase so nyinaa. Aboa no ka kyerɛɛ wiase nnipa nyinaa se, wonsi ohoni mfa nhyɛ aboa a wɔde nkrante piraa no nanso n’apirakuru no awu na ɔte ase no anuonyam. 15 Wɔmaa aboa a ɔto so abien no kwan ma ɔhomee nkwa guu aboa a odi kan ohoni no mu, sɛnea ɛbɛyɛ a ohoni no betumi akasa, na wakum obiara a ɔnsom no no.\n16 Aboa no hyɛɛ nnipa nyinaa, nketewa ne akɛse, adefo ne ahiafo, nkoa ne wɔn a wɔde wɔn ho sɛ wɔnhyɛ wɔn nsa nifa ho ne wɔn moma so agyirae. 17 Obiara nni ho kwan sɛ ɔtɔ anaa ɔtɔn gye sɛ wɔde aboa no din anaa nsɛnkyerɛnne a egyina hɔ ma din no hyɛ ne ho agyirae.\n18 Eyi hia ma nyansa . Obiara a onim nyansa no betumi ahu nsɛnkyerɛnne a egyina hɔ ma aboa no ase efisɛ, nsɛnkyerɛnne no gyina hɔ ma onipa din. Ne nsɛnkyerɛnne yɛ ahansia aduosia asia.\nNA-TWI : Yohane Adiyisɛm 13


Tra akyerɛkwan titire yi\nYesu Kristo Asɔre a ɛwɔ hɔ ma Nna a Ɛdi Akyire Ahoteɛfoɔ\nWiase afanaa nyina ara - Twi\nYi Ɔman Twi\nM’akoradeɛ ne me Ward\nWura mu Firi Mu\nAbɛɛfo Nsrabea Nhyehyɛeɛ Pono\nƐfa Twerɛnsɛm no ho\nAtitenafoɔ a wɔdi kan ne nsrahwɛ nkyerɛkyerɛ nsɛm\nDawubɔ ne Agyinasie\nMmaa mpanin kuo\nNwoma Nyina ara\nPDF Nwoma akoraeɛ\nDawubɔ ne kasakyerɛ\nPlayer ho nneɛma\nAmansan Mmaa Mpaninfoɔ Nhyiamu\nAmansan Mmaayewa Nhyiamu\nLDS Media Player (Oyikyerɛ)\nDeɛn akadeɛ na ɛhia ansana woatumi de LDS Media Player no ahwɛ oyikyerɛ yi?\nƐwɔ sɛ wonya internet browser a ɛdidi soɔ yi mu baako ne Flash deɛ no bi wɔ wo kɔmputa no so.\nKae sɛ: Sɛ wo Flash no taa gyinagyina a, dum flash hadware acceleration no. Wei bɛma agyinagyina no agyae na ama oyikyerɛ no asan atoa so ayi. Bɔ mmɔden hwɛ nkyerɛkyerɛmu a ɛfa sɛdeɛ wobɛyɛ wei ho.\nFirefox 3.0.1 anaa deɛ\nSafari 3.2.2 anaa deɛ\nSafari 4 anaa deɛ ɛboro saa\nSafari 3.2.1 anaa deɛ\nSafari 4 anaa deɛ\nHunu sɛ: Ɔhaw kakra wɔ Flash version10.1.85.3. no ho. Sɛ wonntumi mmfa LDS Media Player no nnhwɛ a, bɔ mmɔden twe nansa yi ara Flash deɛ no bi.\nYɛasan nso ahu sɛ ɔhaw wɔ iOS 4.3x nso ho. Sɛ womia bɔ funuma no so wie a, twɛn anibɔ tɛtɛ kakra berɛ a ɛrebue no, na afei ɛbɛbɔ. Berɛ a ɛrebue no, mma mmia bɔ funuma no a ɛwɔ mfimfini no so anaa deɛ ɛbɛba wɔ nkyɛn hɔ no. 4.3x nko ara so na ɛte saa.\nAdɛn nti na ɛyɛ a oyikyerɛ no soso anaa agyinagyina berɛ woreyi bio no?\nOyikyerɛ no bɛtumi awosowoso anaa agyinagyina berɛ a worebɔ bio no sɛ wo Internet no nnyɛ ntɛm anaa sɛ wo kɔmputa no processor anaa RAM (adwene) no nnyɛ ntɛm a. Wɔ abɛɛfo Broadband Internet so mpo no, sɛ wotaa bɔ bio anaa wobuebue oyikyerɛ no bio a Internet no keka bɔ so anaa agyinagyina.\nMɛyɛ dɛn de oyikyerɛ akwankyerɛ ama ɔfoforɔ?\nFa Ɔdodoɔ Oyikyerɛ anaa Gye Akwankyerɛ no deɛ a ɛwɔ twaa-wo-ho mfunuma a ɛwɔ player no so no yɛ. Wobɛtumi atwe akwankyerɛ no na wode ato wo e-mail nkratoɔ anaa web page so.\nDeɛn na “Gye Code” no yɛ?\nGye Code no ma ho kwan ma wotwe HTML code no a ɛwɔ player no so no na wode to wo web page so. Wobɛtumi de saa kwan yi so ama LDS Media Player abɛka wo web page ho.\nLDS Media Player no ma kɔkɔbɔ a ɛkyerɛ sɛ ɛwɔ sɛ wonya Flash Player foforɔ. Kwan bɛn so na mɛyɛ foforɔ?\nMedia player no bɛkyerɛ asɛm bi a ɛte sɛ wei:\nWobɛtumi amia nkransɛm no so anya Flash Player foforɔ paa ara afiri Adobe.\nLDS Media Player no mma yie anaa ɛreyi oyikyerɛ foforɔ. Kwan bɛn so na mɛsɔ wei ano?\nƐbɛtumi aba sɛ wo web page no reyi cached anaa nsɛm dada. Sɛ wopepa cached no firi wo browser no so na wohunu kratafa a wowɔ soɔ no foforɔ koraa a, mia CTRL + F5 Windows so anaa COMMAND + SHIFT +wɔ Mac so.\nWindows Media Player (Oyikyerɛ anaa Nnyegyeeɛ Nko ara)\nLDS.org de Windows Media Player a ɛfiri Microsoft na ɛyi oyikyerɛ na ɛde bɔ nnyegyeeɛ no. Sɛ wobɛyi oyikyerɛ no anaa wobɛtie kasa no a, wobɛhia Windows Media Player wɔ wo kɔmputa no so sɛ ebi nni so dada a.\nSɛ wopɛ sɛ wosɔ hwɛ sɛ Windows Media Player wɔ wo kɔmputa no so a, mia Windows Media Player test. Sɛ mpoma ketewa bi yi ne ho adi na wote kasa a, ɛnneɛ wowɔ player no dada. Sɛ browser no kyerɛ sɛ wonni akadeɛ anaa deɛ ɛbɛboa wo a, ɛnneɛ wobɛtumi atwe Windows Media Player a wonntua hwee.\nSua pii fa player foforɔ no ho.\nSo wowɔ mmuaeɛ bi ma ɛfa saa kratafa yi ho?